qundao/data-zh-poetry huggingface dataset:
太白山老僧
作者：释文珦
朝代：宋
体裁：五言律诗

二十里松阴，居来不厌深。云迷归日路，山是暮年心。水黑龙移井，风腥虎过林。消除万事尽，时或动微吟。
姚江舟中
作者：释文珦
朝代：宋
体裁：五言律诗

江潮远入河，几度此经过。浦溆渔船聚，泥涂蟹穴多。缠绵吴客恨，哀怨越人歌。一曲头堪白，频闻可奈何。
姚江舟中梦故人劝归
作者：释文珦
朝代：宋

一舸寒江上，萧萧两鬓华。
不唯伤道路，终恐委泥沙。
宿雨添山霭，秋风起浪花。
故人应念我，梦裏劝还家。
姚江舟中梦故人劝归
作者：释文珦
朝代：宋

一舸寒江上，萧萧两鬓华。不唯伤道路，终恐委泥沙。宿雨添山霭，秋风起浪花。故人应念我，梦里劝还家。
子思惠诗用韵酬之
作者：释文珦
朝代：宋

老慵祇合在鸡羣，变化那能慕海鵾。
壮岁亲朋多死别，穷途造化与生存。
欲寻衣食愁无路，却被妻孥怨少恩。
健笔期君今落第，相赒未得剩空论。
孤客
作者：释文珦
朝代：宋
体裁：五言律诗

众人皆汲汲，孤客自俞俞。方外居来久，囊中物尽无。行将筇作伴，讲以石为徒。若问何宗旨，饥来饭一盂。
孤山怀圆法师
作者：释文珦
朝代：宋
体裁：五言律诗

湖水绕孤峰，知曾住此中。既伤遗塔变，重惜讲台空。鹅护晴池乳，鹰呼古树风。唯闻林处士，清节与师同。
孤踪
作者：释文珦
朝代：宋
体裁：五言律诗

孤踪不择地，陵上即安陵。聊自存吾道，其他无异能。禅衣皆芰制，斋钵但藜蒸。更喜交游绝，閒房冷似冰。
孤雁
作者：释文珦
朝代：宋

万里孤飞羽翼残，一声时复叫云寒。江湖群侣今难得，随处烟波且自安。
孤雁
作者：释文珦
朝代：宋

孤雁如贞妇，余生不再双。
避寒辞北塞，随日到南邦。
倦翼堪怜影，哀音自满腔。
空闺人听得，离思转难降。
孤雁
作者：释文珦
朝代：宋

孤雁如贞妇，馀生不再双。避寒辞北塞，随日到南邦。倦翼堪怜影，哀音自满腔。空闺人听得，离思转难降。
孤鴈
作者：释文珦
朝代：宋

万里孤飞羽翼残，一声时復叫云寒。
江湖羣侣今难得，随处烟波且自安。
宁退耕岩维石隆湖隐皆尝有德于余图报未能而俱下世感念存亡哭以十韵
作者：释文珦
朝代：宋

吾生素无宠禄愿，自向空林灰百念。但存心地如砥平，不道人间有崖堑。皇天幸能念无辜，脱我险难归夷涂。天定胜人乃其證，纷纷谮舌胡为乎。四方交朋盈什百，反眼如同不相识。岂唯袖手不能援，多若苍蝇变白黑。独有空门三老人，或未识面非交亲。奋身为余直其枉，恻隐如此宜称仁。思欲报之苦无力，但有此心匪石席。今日同为异世人，俛仰存亡三太息。
宁退耕岩维石隆湖隠皆尝有德于余图报未能而俱下世感念存亡哭以十韵
作者：释文珦
朝代：宋

吾生素无宠禄愿，自向空林灰百念。
但存心地如砥平，不道人间有崖堑。
皇天幸能念无辜，脱我险难归夷涂。
天定胜人乃其证，纷纷谮舌胡为乎。
四方交朋盈什百，反眼如同不相识。
岂唯袖手不能援，多若苍蝇变白黑。
独有空门三老人，或未识面非交亲。
奋身为余直其枉，恻隠如此宜称仁。
思欲报之苦无力，但有此心匪石席。
今日同为异世人，俛仰存亡三太息。
安分
作者：释文珦
朝代：宋

鴳鹏虽有异，小大各逍遥。静处安吾分，尘缘坐见消。烟霞开古色，松柏尚高标。更爱无生侣，时来伴寂寥。
安分
作者：释文珦
朝代：宋

鷃鹏虽有异，小大各逍遥。
静处安吾分，尘缘坐见消。
烟霞开古色，松柏尚高标。
更爱无生侣，时来伴寂寥。
宋氏林园
作者：释文珦
朝代：宋
体裁：五言律诗

径穿荒草入，门向断河开。不是君居此，应无人到来。种花逢雨活，接树待春回。冷笑求名者，衣间有俗埃。
宋饮冰晚过林居
作者：释文珦
朝代：宋
体裁：五言律诗

山晚少人行，萧萧陨箨声。阳光沈树杪，暝色起柴荆。过我论幽事，知君无宦情。虚名是何物，浊酒且须倾。
客中
作者：释文珦
朝代：宋

客中春又半，旧隐欲归难。唯恐伤怀抱，花开不欲看。
客中
作者：释文珦
朝代：宋

客中春又半，旧隠欲归难。
唯恐伤怀抱，花开不欲看。
客中会友
作者：释文珦
朝代：宋

客涂方浩荡，岁物正萧条。相见江城暮，俱伤鬓发凋。阴云将变雪，寒水不成潮。明日还为别，离愁未易消。
客中会友
作者：释文珦
朝代：宋

客涂方浩荡，岁物正萧条。
相见江城暮，俱伤鬓髮凋。
阴云将变雪，寒水不成潮。
明日还为别，离愁未易消。
客中春日
作者：释文珦
朝代：宋
体裁：五言律诗

客处空林下，贫唯七尺单。重阴迷晓色，细雨作春寒。乡信凭谁寄，离情强自宽。一诗吟未稳，倚遍石池栏。
客夜
作者：释文珦
朝代：宋

客馆何寥寥，明月竟窗户。青天悬列星，零露沾宿莽。怀感不遑寐，起坐听漏鼓。听罢复重听，听彻三四五。
客夜
作者：释文珦
朝代：宋

客馆何寥寥，明月竟窗户。
青天悬列星，零露霑宿莽。
怀感不遑寐，起坐听漏皷。
听罢復重听，听彻三四五。
客居
作者：释文珦
朝代：宋
体裁：七言律诗

借得空房住十春，野麋山鹿日相新。宁嫌老景犹为客，却喜闲身不属人。于转物时观世界，向无心处得天真。深居谢绝曾非傲，朽钝形骸畏屈伸。
客居多暇步过田家
作者：释文珦
朝代：宋
体裁：五言律诗

客寄无生事，乘閒到水东。风和禽语乐，日暖土膏融。田父称家有，行人自屡空。殷勤留我饭，怜我不为农。
客居阻雪
作者：释文珦
朝代：宋

客居还岁暮，风雪掩柴扉。
人向行中老，乡从梦裏归。
繁声交涧竹，余冷入山衣。
消遣凭诗句，犹惭未入微。
客居阻雪
作者：释文珦
朝代：宋

客居还岁暮，风雪掩柴扉。人向行中老，乡从梦里归。繁声交涧竹，馀冷入山衣。消遣凭诗句，犹惭未入微。
客枕
作者：释文珦
朝代：宋

客枕正无憀，寒鸡鸣夜半。开门望天末，月沉星烂烂。客枕难成梦，秋宵转觉长。莎鸡鸣不住，阶下月如霜。
客枕·其一
作者：释文珦
朝代：宋

客枕正无憀，寒鷄鸣夜半。
开门望天末，月沉星烂烂。
客枕·其一
作者：释文珦
朝代：宋

客枕正无憀，寒鸡鸣夜半。开门望天末，月沉星烂烂。
客枕·其二
作者：释文珦
朝代：宋

客枕难成梦，秋宵转觉长。
莎鷄鸣不住，阶下月如霜。
客枕·其二
作者：释文珦
朝代：宋

客枕难成梦，秋宵转觉长。莎鸡鸣不住，阶下月如霜。
客游
作者：释文珦
朝代：宋
体裁：五言律诗

客游忘岁月，长是自调心。野水偏多浪，浮云易作阴。途穷何用哭，兴到即须吟。吟到忘言境，方谐正始音。
客舍春日久雨
作者：释文珦
朝代：宋
体裁：七言绝句

自入春来日日阴，客愁春恨两难禁。不知门外东风信，看见池塘春水深。
客袂
作者：释文珦
朝代：宋

客袂只翩翩，家林何处边。天寒愁远道，木落感衰年。惨澹渔村日，凄凉雁渚烟。秋来更多疾，空有梦归田。
客袂
作者：释文珦
朝代：宋

客袂只翩翩，家林何处边。
天寒愁远道，木落感衰年。
惨澹渔村日，凄凉鴈渚烟。
秋来更多疾，空有梦归田。
客裏
作者：释文珦
朝代：宋

客裏还惊节序还，倚阑搔首独凄然。
垂开柳眼如相看，落尽梅花又可怜。
幻境自知如梦螘，离情几欲託啼鹃。
数声忽听乌檐角，款曲吹残谷口烟。
客里
作者：释文珦
朝代：宋

客里还惊节序还，倚阑搔首独凄然。垂开柳眼如相看，落尽梅花又可怜。幻境自知如梦蚁，离情几欲托啼鹃。数声忽听乌檐角，款曲吹残谷口烟。
室空
作者：释文珦
朝代：宋
体裁：五言律诗

室空无侍者，坐卧一团蒲。但见朝还暮，焉知荣与枯。山心便寂寞，天籁听喁于。云外幽人好，时来问老夫。
宿山庵
作者：释文珦
朝代：宋
体裁：五言律诗

绝顶一庵孤，悠悠清夜徂。野僧寒出定，山鬼暗相呼。泉落池应满，云深树欲无。何年捐万事，来此共跏趺。
宿海上正觉寺
作者：释文珦
朝代：宋

霜满啼猿石，风回落雁洲。半生为远客，此夕欠同流。白月无穷意，沧波不尽秋。倚阑吟未足，长啸上峰头。
宿海上正觉寺
作者：释文珦
朝代：宋

霜满啼猿石，风迴落鴈洲。
半生为远客，此夕欠同流。
白月无穷意，沧波不尽秋。
倚阑吟未足，长啸上峰头。
宿灵鹫澜师房
作者：释文珦
朝代：宋

清泉绕砌流，境界极深幽。有客暂投宿，羡君长此留。诗成云满涧，人静月当楼。忽听清猿啸，南山山树秋。
宿灵鹫澜师房
作者：释文珦
朝代：宋

清泉绕砌流，境界极深幽。
有客暂投宿，羡君长此留。
诗成云满磵，人静月当楼。
忽听清猨啸，南山山树秋。
宿闽中溪寺
作者：释文珦
朝代：宋

独宿闽溪寺，中宵梦自惊。月斜移树影，风急转滩声。起对清秋色，难为远客情。云山千万叠，何处是神京。
宿闽中溪寺
作者：释文珦
朝代：宋

独宿闽溪寺，中宵梦自惊。
月斜移树影，风急转滩声。
起对清秋色，难为远客情。
云山千万迭，何处是神京。
寄友
作者：释文珦
朝代：宋

故人相别去，岁月良已深。人皆寄音书，我唯寄其心。心真无转移，音书有浮湛。所寄匪有它，但愿保斯谌。毋为威武屈，毋为富贵淫。与其常戚戚，不如自愔愔。但使吾道存，何伤贫病侵。难与昧者言，托之于长吟。疏索复疏索，世道今难托。骥騄筋力残，鸾凰羽毛落。林公古人徒，风期谅如昨。归来乎山中，携手共行乐。
寄友·其一
作者：释文珦
朝代：宋

故人相别去，岁月良已深。人皆寄音书，我唯寄其心。心真无转移，音书有浮湛。所寄匪有它，但愿保斯谌。毋为威武屈，毋为富贵淫。与其常戚戚，不如自愔愔。但使吾道存，何伤贫病侵。难与昧者言，托之于长吟。
寄友·其一
作者：释文珦
朝代：宋

故人相别去，岁月良已深。
人皆寄音书，我唯寄其心。
心真无转移，音书有浮湛。
所寄匪有它，但愿保斯谌。
毋为威武屈，毋为富贵淫。
与其常戚戚，不如自愔愔。
但使吾道存，何伤贫病侵。
难与昧者言，託之于长吟。
寄友·其三
作者：释文珦
朝代：宋

疎索復疎索，世道今难託。
骥騄筋力残，鸾凰羽毛落。
林公古人徒，风期谅如昨。
归来乎山中，携手共行乐。
寄友·其三
作者：释文珦
朝代：宋

疏索复疏索，世道今难托。骥騄筋力残，鸾凰羽毛落。林公古人徒，风期谅如昨。归来乎山中，携手共行乐。
寄友·其二
作者：释文珦
朝代：宋
体裁：七言绝句

半生行李各东西，无柰相思亿万重。又恐因书增别恨，人行不敢寄缄封。
寄友分得客字
作者：释文珦
朝代：宋
体裁：古风

夜来有清梦，梦见山阴客。宛然过兰亭，分吟坐苔石。晓闻在湖寺，挥麈论经席。会面安可期，相思春草碧。
寄天台万年淮海禅席
作者：释文珦
朝代：宋

四海今淮海，中年主万年。虚空曾悟性，文字不离禅。灵瀑煎茶净，寒株拾菌鲜。无由亲道话，梦绕石桥烟。
寄天台万年淮海禅席
作者：释文珦
朝代：宋

四海今淮海，中年主万年。
虚空曾悟性，文字不离禅。
灵瀑煎茶浄，寒株拾菌鲜。
无由亲道话，梦绕石桥烟。
寄山中友人·其一
作者：释文珦
朝代：宋
体裁：七言律诗

闻道幽栖野思饶，径无尘迹草萧萧。长松架壑因为屋，老榉横溪便作桥。煮石未须閒水碓，漱流何必弃风瓢。吾生更爱深居乐，定拟相从不待招。
寄山中友人·其二
作者：释文珦
朝代：宋

清修二师持远徒，麻衣草座深山居。
心如莲花不着水，身似孤云行太虚。
记得茅堂明月夕，同汲寒泉煮白石。
多年不见拟相寻，秋风落叶迷行迹。
寄山中友人·其二
作者：释文珦
朝代：宋

清修二师持远徒，麻衣草座深山居。心如莲花不著水，身似孤云行太虚。记得茅堂明月夕，同汲寒泉煮白石。多年不见拟相寻，秋风落叶迷行迹。
寄教西岑
作者：释文珦
朝代：宋

西岑我同流，常惜会面疏。秋深来旧京，一尝造君庐。感君故情深，馆我于恬虚。十日更倡酬，閒踪颇虚邪。人事那好乖，扁舟赋归与。茫茫烟水隔，无使堪寄书。万玉森筼筜，孤峰丽芙蕖。挂梦于其间，栩栩复蘧蘧。以我常思君，知君亦思予。何时重携手，使此菀结舒。
寄教西岑
作者：释文珦
朝代：宋

西岑我同流，常惜会面疏。
秋深来旧京，一尝造君庐。
感君故情深，馆我于恬虚。
十日更倡酬，閒踪颇虚邪。
人事那好乖，扁舟赋归与。
茫茫烟水隔，无使堪寄书。
万玉森篔筜，孤峰丽芙蕖。
挂梦于其间，栩栩復蘧蘧。
以我常思君，知君亦思予。
何时重携手，使此菀结舒。
寄林弓寮
作者：释文珦
朝代：宋

暗数鸣弦日，知君已及瓜。水光浮县郭，山色满樵家。讼简迟开印，庭空早放衙。传来多美政，不独种桃花。
寄林弓寮
作者：释文珦
朝代：宋

暗数鸣絃日，知君已及瓜。
水光浮县郭，山色满樵家。
讼简迟开印，庭空早放衙。
传来多美政，不独种桃花。
寄林竹溪
作者：释文珦
朝代：宋

四海寥寥孰可宗，唯知溪上有溪翁。乾坤尽入文心里，今古同归醉眼中。梅子熟时明祖意，竹君多处振清风。野人祇是空相忆，浙水闽山信不通。
寄林竹溪
作者：释文珦
朝代：宋

四海寥寥孰可宗，唯知溪上有溪翁。
干坤尽入文心裏，今古同归醉眼中。
梅子熟时明祖意，竹君多处振清风。
野人祇是空相忆，浙水闽山信不通。
寄淮头家兄
作者：释文珦
朝代：宋
体裁：五言律诗

君向淮堧去，相思梦不安。兵戈犹未定，道路自应难。旷野人烟少，荒城鬼燐寒。故园松菊在，何必恋微官。
寄游边友人
作者：释文珦
朝代：宋
体裁：五言律诗

念君为远役，日日为君愁。直道无知己，身贫难自由。角吹关月晓，鼙动碛霜秋。想亦怀归切，慈亲雪满头。
寄潜斋王尚书
作者：释文珦
朝代：宋

自解朝缨去，西山有的传。
此心如白水，把酒问青天。
直道难谐俗，閒身胜得仙。
山林钟鼎味，併在小梅边。
寄潜斋王尚书
作者：释文珦
朝代：宋

自解朝缨去，西山有的传。此心如白水，把酒问青天。直道难谐俗，閒身胜得仙。山林钟鼎味，并在小梅边。
寄社人
作者：释文珦
朝代：宋

居士性无染，栽莲徧芳洲。
宛在东林社，如乘太一舟。
清香入书帷，浄色涵衣篝。
尚友千载间，宗雷亦君俦。
寄社人
作者：释文珦
朝代：宋

居士性无染，栽莲遍芳洲。宛在东林社，如乘太一舟。清香入书帷，净色涵衣篝。尚友千载间，宗雷亦君俦。
寄西山嵩雪庭
作者：释文珦
朝代：宋

支遁还山去，翛然世外心。不曾离涧壑，长是爱云林。马放秋场静，龙眠夜井深。山林如许到，早晚亦相寻。
寄西山嵩雪庭
作者：释文珦
朝代：宋

支遁还山去，翛然世外心。
不曾离磵壑，长是爱云林。
马放秋场静，龙眠夜井深。
山林如许到，早晚亦相寻。
寄赠林石田
作者：释文珦
朝代：宋

人言石田无所用，我道此田好畦垄。
灵根至竟不曾枯，徧与人间作诗种。
田翁去作王门客，山翁復有居山癖。
两翁无奈路头分，朝朝莫莫空相忆。
寄赠林石田
作者：释文珦
朝代：宋

人言石田无所用，我道此田好畦垄。灵根至竟不曾枯，遍与人间作诗种。田翁去作王门客，山翁复有居山癖。两翁无奈路头分，朝朝莫莫空相忆。
寄赠王子静
作者：释文珦
朝代：宋

子静野鹿性，萧散逃絷鞿。
倚诗以为田，曾弗忧年饥。
诗肠有余积，诗貌无多肥。
朝吟暮亦吟，吐屑常霏霏。
糟粕三百篇，自能发天机。
两脚走黄土，颇若知音稀。
多时不相逢，念尔魂梦飞。
何当抱诗来，共食山中薇。
寄赠王子静
作者：释文珦
朝代：宋

子静野鹿性，萧散逃絷鞿。倚诗以为田，曾弗忧年饥。诗肠有馀积，诗貌无多肥。朝吟暮亦吟，吐屑常霏霏。糟粕三百篇，自能发天机。两脚走黄土，颇若知音稀。多时不相逢，念尔魂梦飞。何当抱诗来，共食山中薇。
富春屠
作者：释文珦
朝代：宋
体裁：七言律诗

瓜桥路入屠山寺，山势蜿蜒似卧龙。长者布金传几世，应真垂迹在前峰。连筒架壑寒泉洁，高阁凌空莫霭重。八十老僧偏念古，向余慷慨说孙钟。
寒风
作者：释文珦
朝代：宋

寒风萧萧吹我衣，迎晨入山采蕨薇。魍魉窥人猛虎啸，草间多露犹未晞。历尽穷崖与阴谷，终朝采之不盈匊。忧心殷殷日将暮，手持空筐返茅屋。贼臣恶子厌轻肥，志士幽人常苦饥。古来万代共如此，乐天知命复何悲。
寒风
作者：释文珦
朝代：宋

寒风萧萧吹我衣，迎晨入山采蕨薇。
魍魉窥人猛虎啸，草间多露犹未晞。
历尽穷崖与阴谷，终朝采之不盈匊。
忧心殷殷日将暮，手持空筐返茅屋。
贼臣恶子厌轻肥，志士幽人常苦饥。
古来万代共如此，乐天知命復何悲。
寓形
作者：释文珦
朝代：宋
体裁：古风

寓形宇宙间，治身犹治木。要在直而方，毋使圆且曲。直方固违众，吾心以为是。圆曲虽适时，吾心以为耻。人由圆曲富，吾用直方贫。吾心虽不移，予以书诸绅。
寻北山友不值
作者：释文珦
朝代：宋
体裁：五言律诗

山南山北住，来往共烟霞。午径行松叶，秋篱问菊花。叩门人不见，归路日西斜。应是孤云性，难教只在家。
寻山家
作者：释文珦
朝代：宋

路入深原三四里，林藏鸡犬十余家。
村篱疎密齐栽枳，山崦高低尽种畬。
石罅春风生野笋，洞中流水出残花。
爱同樵客言幽事，不觉归途暮景斜。
寻山家
作者：释文珦
朝代：宋

路入深原三四里，林藏鸡犬十馀家。村篱疏密齐栽枳，山崦高低尽种畬。石罅春风生野笋，洞中流水出残花。爱同樵客言幽事，不觉归途暮景斜。
寻幽宿隐者居
作者：释文珦
朝代：宋

先生巢许流，远志在箕颍。由来天机深，遂使尘事屏。云霾山径长，草没柴门静。相逢冬日暮，共语寒夜永。照暝然枯松，漱泉？暗井。虎啸谷风生，猿啼霜月冷。潺湲瀑泉声，寒乱高杉影。藐焉豁尘襟，颇若异人境。明朝还别君，寻幽过他岭。他日拟重来，同采春山茗。
寻幽宿隐者居
作者：释文珦
朝代：宋
体裁：古风

先生巢许流，远志在箕颍。由来天机深，遂使尘事屏。云霾山径长，草没柴门静。相逢冬日暮，共语寒夜永。照暝然枯松，漱泉�暗井。虎啸谷风生，猿啼霜月冷。潺湲瀑泉声，寒乱高杉影。藐焉豁尘襟，颇若异人境。明朝还别君，寻幽过他岭。他日拟重来，同采春山茗。
寻幽宿隠者居
作者：释文珦
朝代：宋

先生巢许流，远志在箕颍。
由来天机深，遂使尘事屏。
云霾山径长，草没柴门静。
相逢冬日暮，共语寒夜永。
照暝然枯松，漱泉𣂏暗井。
虎啸谷风生，猿啼霜月冷。
潺湲瀑泉声，寒乱高杉影。
藐焉豁尘襟，颇若异人境。
明朝还别君，寻幽过他岭。
他日拟重来，同采春山茗。
少年走马行
作者：释文珦
朝代：宋
体裁：古风

少年走马去如飞，大笑吾衰行走迟。吾同君健应无日，君似吾衰定有时。乌兔交驰犹急传，能令海水桑田变。物之大者尚难常，何况百年如迅电。要知此语非相诬，更当持以问麻姑。
尘表
作者：释文珦
朝代：宋
体裁：五言律诗

尘表多年住，身閒人事稀。或时联敝衲，终日掩柴扉。野鹤惟孤唳，寒鸦作阵飞。物情从自异，于我总忘机。
尧任舜禹行
作者：释文珦
朝代：宋

尧任舜禹，圣化日熙。
二臣至德，惟尧克知。
明良胥会，征庸弗疑。
佐命垂统，股肱纲维。
行尧之道，蚤夜孳孳。
上齐七政，大录万几。
与人为善，念兹在兹。
举相去凶，咨牧授时。
执德于心，其化若驰。
洪水滔天，浩浩无涯。
下民昏垫，荒度为宜。
乃乘四载，奠决刊随。
栉风沐雨，手胼足胝。
四海会同，九泽具陂。
诞敷文德，帝命是祗。
翔泳咸若，凤皇来仪。
尧嘉厥功，翕受敷施。
同声相应，百僚师师。
是知官人，安危之基。
用贤则安，用佞则危。
惟彼陶唐，百工允釐。
后世有述，先天弗违。
能赏能禅，缵承伏牺。
为民之极，黄收纯衣。
明并日月，照临无私。
不言而治，端拱无为。
民无能名，荡荡巍巍。
惟天为大，惟尧则之。
先圣斯言，当深致思。
或未之思，室是远而。
尧任舜禹行
作者：释文珦
朝代：宋

尧任舜禹，圣化日熙。二臣至德，惟尧克知。明良胥会，徵庸弗疑。佐命垂统，股肱纲维。行尧之道，蚤夜孳孳。上齐七政，大录万几。与人为善，念兹在兹。举相去凶，咨牧授时。执德于心，其化若驰。洪水滔天，浩浩无涯。下民昏垫，荒度为宜。乃乘四载，奠决刊随。栉风沐雨，手胼足胝。四海会同，九泽具陂。诞敷文德，帝命是祗。翔泳咸若，凤皇来仪。尧嘉厥功，翕受敷施。同声相应，百僚师师。是知官人，安危之基。用贤则安，用佞则危。惟彼陶唐，百工允釐。后世有述，先天弗违。能赏能禅，缵承伏牺。为民之极，黄收纯衣。明并日月，照临无私。不言而治，端拱无为。民无能名，荡荡巍巍。惟天为大，惟尧则之。先圣斯言，当深致思。或未之思，室是远而。
居山乐
作者：释文珦
朝代：宋

居山乐无涯，三径富松菊。山体静吾心，山光悦吾目。春来山蕨肥，秋后山田熟。未必王侯家，有吾清净福。
居山乐
作者：释文珦
朝代：宋

居山乐无涯，三径富松菊。
山体静吾心，山光悦吾目。
春来山蕨肥，秋后山田熟。
未必王侯家，有吾清浄福。
屏居
作者：释文珦
朝代：宋

吾生本疎庸，不作尘间梦。
屏居万山中，野性颇自纵。
消摇鹰脱鞲，萧散马释鞚。
天寒放麋入，春燠闻鸟咔。
斸药时荷鉏，灌圃晨抱瓮。
薇生富采撷，橘熟断包贡。
乔松已巢鹤，瘦竹待鸣凤。
回首视世人，真若螘一鬨。
屏居
作者：释文珦
朝代：宋

吾生本疏庸，不作尘间梦。屏居万山中，野性颇自纵。消摇鹰脱鞲，萧散马释鞚。天寒放麋入，春燠闻鸟哢。斸药时荷锄，灌圃晨抱瓮。薇生富采撷，橘熟断包贡。乔松已巢鹤，瘦竹待鸣凤。回首视世人，真若蚁一鬨。
屏居
作者：释文珦
朝代：宋

屏居泉石间，所乐在閒纵。山田与山果，皆吾手自种。禾穗已垂颖，栗包初拆缝。一饱既可期，肯复作诗用。
屏居
作者：释文珦
朝代：宋

屏居泉石间，所乐在閒纵。
山田与山果，皆吾手自种。
禾穗已垂颖，栗包初拆缝。
一饱既可期，肯復作诗用。
屏迹
作者：释文珦
朝代：宋

江湖厌风波，岩壑事幽屏。
柴门绝往还，自阅朝昏景。
日出烟雾消，鸟散松竹静。
须臾日西颓，余晖在高岭。
短生亦如寄，举世孰能省。
愿学远公俦，终然谢尘境。
屏迹
作者：释文珦
朝代：宋

江湖厌风波，岩壑事幽屏。柴门绝往还，自阅朝昏景。日出烟雾消，鸟散松竹静。须臾日西颓，馀晖在高岭。短生亦如寄，举世孰能省。愿学远公俦，终然谢尘境。
山中·其一
作者：释文珦
朝代：宋

世独休分渭与泾，鸿飞祇合自冥冥。也知鬓发变霜雪，终爱山光来户庭。蟆傍花阴窥蛱蝶，蜾归筠管祝螟蛉。从今万事都抛弃，尽读香山一藏经。
山中·其一
作者：释文珦
朝代：宋

世独休分渭与泾，鸿飞祇合自冥冥。
也知鬓髮变霜雪，终爱山光来户庭。
蟇傍花阴窥蛱蝶，蜾归筠管祝螟蛉。
从今万事都抛弃，尽读香山一藏经。
山中·其二
作者：释文珦
朝代：宋

每说远公栖隐处，乱云□歌石难通。不是樵夫相指引，无云得到此山中。
山中·其二
作者：释文珦
朝代：宋

每说远公栖隠处，乱云□歌石难通。
不是樵夫相指引，无云得到此山中。
山中僧
作者：释文珦
朝代：宋

日落西水净，云归北崦昏。老僧方在定，童子不应门。伏虎知慈力，灵禽演法言。槛前泉数斛，清澈是心源。
山中僧
作者：释文珦
朝代：宋

日落西水浄，云归北崦昏。
老僧方在定，童子不譍门。
伏虎知慈力，灵禽演法言。
槛前泉数斛，清澈是心源。
山中古墓
作者：释文珦
朝代：宋

白石苍苔路，荒凉古墓门。
看来百岁后，曾有几人存。
故物余翁仲，今谁是子孙。
狐狸穿败穴，残魄不能言。
山中古墓
作者：释文珦
朝代：宋

白石苍苔路，荒凉古墓门。看来百岁后，曾有几人存。故物馀翁仲，今谁是子孙。狐狸穿败穴，残魄不能言。
山中吟
作者：释文珦
朝代：宋

偶为山中游，遂作山中住。猿鹤尽相忘，不记山前路。架有古仙书，立言谈信去。往往赜其玄，颇有会心处。乃知筌蹄作，意本在鱼兔。观象既得之，自可略章句。童竖难与言，趺坐入禅度。万事静中忘，不省白日莫。野云忽飞来，宿我檐间树。知我无所著，飘然又飞去。自为山中归，屡见岁华易。不问眉间黄，唯观鼻端白。水石尽成趣，渔樵或争席。尘世未归人，营营复何益。受性不分拿，处身常落魄。难以事王侯，唯堪友猿鹤。遂尔辞国都，终然住林壑。渴则饮涧溪，饥则茹薇藿。烟霞水石间，自得无穷乐。所归在一死，天地为棺椁。弃埋任从他，曾不加计度。乌鸢与蝼蚁，于吾无厚薄。清泰藕华池，深知可栖托。念兹常在兹，但观西日落。
山中吟
作者：释文珦
朝代：宋
体裁：五言律诗

山林虽寂寞，亦可息尘劳。野食分猿果，寒衣补毳袍。云踪常散诞，松貌极孤高。赋咏随吾意，无心更拟骚。
山中吟·其一
作者：释文珦
朝代：宋

偶为山中游，遂作山中住。
猿鹤尽相忘，不记山前路。
架有古仙书，立言谈信去。
往往赜其玄，颇有会心处。
乃知筌蹄作，意本在鱼兔。
观象既得之，自可略章句。
童竖难与言，趺坐入禅度。
万事静中忘，不省白日莫。
野云忽飞来，宿我檐间树。
知我无所着，飘然又飞去。
山中吟·其一
作者：释文珦
朝代：宋

偶为山中游，遂作山中住。猿鹤尽相忘，不记山前路。架有古仙书，立言谈信去。往往赜其玄，颇有会心处。乃知筌蹄作，意本在鱼兔。观象既得之，自可略章句。童竖难与言，趺坐入禅度。万事静中忘，不省白日莫。野云忽飞来，宿我檐间树。知我无所著，飘然又飞去。
山中吟·其三
作者：释文珦
朝代：宋

山房更近仙翁井，汲水僧归秋夜永。
石上行吟万境空，白猨叫在青松顶。
山中吟·其三
作者：释文珦
朝代：宋

山房更近仙翁井，汲水僧归秋夜永。石上行吟万境空，白猿叫在青松顶。
山中吟·其二
作者：释文珦
朝代：宋
体裁：五言绝句

自为山中人，不厌山中居。云西最高峰，秀出如芙蕖。
山中吟·其二
作者：释文珦
朝代：宋

自为山中人，不厌山中居。云西最高峰，秀出如芙蕖。山房更近仙翁井，汲水僧归秋夜永。石上行吟万境空，白猿叫在青松顶。
山中吟·其五
作者：释文珦
朝代：宋

自为山中归，屡见岁华易。不问眉间黄，唯观鼻端白。水石尽成趣，渔樵或争席。尘世未归人，营营复何益。
山中吟·其五
作者：释文珦
朝代：宋

自为山中归，屡见岁华易。
不问眉间黄，唯观鼻端白。
水石尽成趣，渔樵或争席。
尘世未归人，营营復何益。
山中吟·其六
作者：释文珦
朝代：宋

受性不分拏，处身常落魄。
难以事王侯，唯堪友猨鹤。
遂尔辞国都，终然住林壑。
渴则饮涧溪，饥则茹薇藿。
烟霞水石间，自得无穷乐。
所归在一死，天地为棺椁。
弃埋任从他，曾不加计度。
乌鸢与蝼蚁，于吾无厚薄。
清泰藕华池，深知可栖託。
念兹常在兹，但观西日落。
山中吟·其六
作者：释文珦
朝代：宋

受性不分拿，处身常落魄。难以事王侯，唯堪友猿鹤。遂尔辞国都，终然住林壑。渴则饮涧溪，饥则茹薇藿。烟霞水石间，自得无穷乐。所归在一死，天地为棺椁。弃埋任从他，曾不加计度。乌鸢与蝼蚁，于吾无厚薄。清泰藕华池，深知可栖托。念兹常在兹，但观西日落。
山中吟·其四
作者：释文珦
朝代：宋
体裁：五言律诗

适俗岂吾志，归山存杖藜。渔樵日来往，岩崖恣攀跻。惜竹改新术，滋兰因故畦。忘机旧猿鹤，偏近座边栖。
山中放歌
作者：释文珦
朝代：宋

春草离离，秋兰猗猗，足纫吾衣。南山有芝，西山有薇，足乐吾饥。谁信谁疑，谁是谁非，足亡吾机。或瘗或焚，或暴或沉，足为吾归。生浮死休，已而已而，出山何为。歌阕声消，隐几而息，梦为飞云。遨游八极，我为云邪，云为我邪。无待无得，窅然皆丧，自适夫道。吾心之适，富兮贵兮，吾不与易。
山中放歌
作者：释文珦
朝代：宋

春草离离，秋兰猗猗，足纫吾衣。
南山有芝，西山有薇，足乐吾饥。
谁信谁疑，谁是谁非，足亡吾机。
或瘗或焚，或暴或沉，足为吾归。
生浮死休，已而已而，出山何为。
歌阕声消，隠几而息，梦为飞云。
遨游八极，我为云邪，云为我邪。
无待无得，窅然皆丧，自适夫道。
吾心之适，富兮贵兮，吾不与易。
山中暑月
作者：释文珦
朝代：宋

城市如煁灶，输兹山水乡。松深不见日，瀑近自生凉。静里疑秋至，吟边喜昼长。蕉衣与纨扇，皆弃在空箱。
山中暑月
作者：释文珦
朝代：宋

城市如煁竈，输兹山水乡。
松深不见日，瀑近自生凉。
静裏疑秋至，吟边喜昼长。
蕉衣与纨扇，皆弃在空箱。
山中月夜
作者：释文珦
朝代：宋

秋月满疎林，林影自零乱。
白猿啼一声，山空夜将半。
山中月夜
作者：释文珦
朝代：宋

秋月满疏林，林影自零乱。白猿啼一声，山空夜将半。
山中田舍
作者：释文珦
朝代：宋
体裁：五言律诗

茅檐共翠微，井臼亦相依。衣望桑麻熟，粮兼芋栗肥。山田秋赋少，村乐醉人归。不识封侯事，王城相到稀。
山中秋日怀友
作者：释文珦
朝代：宋

庭树凉飈入，西山爽气多。
独行清涧曲，閒咏紫芝歌。
野馔甘黄独，山衣足薜萝。
幽人同此好，何事不相过。
山中秋日怀友
作者：释文珦
朝代：宋

庭树凉飙入，西山爽气多。独行清涧曲，閒咏紫芝歌。野馔甘黄独，山衣足薜萝。幽人同此好，何事不相过。
山中老宿
作者：释文珦
朝代：宋
体裁：七言律诗

云壑居来岁月长，千株松下一间房。扫空心地苕花帚，熏彻根尘柏子香。施法定应拈麈柄，接人曾不下禅床。生缘已自都忘了，唯道西归有故乡。
山中道士居
作者：释文珦
朝代：宋

寂寂老仙家，苍山一径斜。还丹延日月，洞府足烟霞。野鹤千年寿，灵桃几度花。岂知人世上，尘事乱如麻。
山中道士居
作者：释文珦
朝代：宋

寂寂老僊家，苍山一径斜。
还丹延日月，洞府足烟霞。
野鹤千年寿，灵桃几度花。
岂知人世上，尘事乱如麻。
山中隐者居
作者：释文珦
朝代：宋

书满茅堂药满园，路蹊深绝似桃源。夕阳过去樵声尽，一个猕猴出掩门。
山中隠者居
作者：释文珦
朝代：宋

书满茅堂药满园，路蹊深绝似桃源。
夕阳过去樵声尽，一箇猕猴出掩门。
山中雪
作者：释文珦
朝代：宋

中宵霰雪零，寒气晓来凝。崖树当中折，山池到底冰。芎糜强食肉，松火胜添缯。篱户牢关上，何人唤得应。
山中雪
作者：释文珦
朝代：宋

中宵霰雪零，寒气晓来凝。
崖树当中折，山池到底冰。
芎糜强食肉，松火胜添缯。
篱户牢关上，何人唤得譍。
山乐官
作者：释文珦
朝代：宋
体裁：古风

呜呼有鸟山乐官，鸣声宛转空林间。恐是执簧秉翟者，遗形变化之游魂。生兮不遇圣明世，千载而下犹烦冤。遗之好音不尔听，何如卷舌且勿言。箫韶九成集嘉瑞，当与威凤同飞鶱。
山人居涧上号涧居因涧作池名鉴止为赋是诗
作者：释文珦
朝代：宋

幽人临涧居，为爱涧中水。泠泠出云窦，决决漱石齿。流行本无意，遇坎还自止。坎深遂成池，寒光映窗几。于以鉴禅心，清净绝尘滓。唯供种白莲，不洗闻尧耳。
山人居涧上号涧居因涧作池名鑑止为赋是诗
作者：释文珦
朝代：宋

幽人临涧居，为爱涧中水。
泠泠出云窦，决决漱石齿。
流行本无意，遇坎还自止。
坎深遂成池，寒光映窗几。
于以鑑禅心，清浄绝尘滓。
唯供种白莲，不洗闻尧耳。
山园三月桃未花
作者：释文珦
朝代：宋

春风不入窭人家，三月园桃未着花。
老子放痴都不问，山厨日日饭胡麻。
山园三月桃未花
作者：释文珦
朝代：宋

春风不入窭人家，三月园桃未著花。老子放痴都不问，山厨日日饭胡麻。
山园丛桂新蘗将抽陈叶皆陨感而成咏
作者：释文珦
朝代：宋
体裁：五言律诗

草木随时变，由来不少停。新萌将欲吐，陈叶已先零。便可知浮世，无由固此形。保常同醉梦，曾有几人醒。
山夜
作者：释文珦
朝代：宋

山气夜沉沉，泉流石涧阴。
虚廊羣动息，寒殿一灯深。
洁白孤蟾影，清澄野客心。
兴来歌古调，风动古松林。
山夜
作者：释文珦
朝代：宋

山气夜沉沉，泉流石涧阴。虚廊群动息，寒殿一灯深。洁白孤蟾影，清澄野客心。兴来歌古调，风动古松林。
山寺
作者：释文珦
朝代：宋

古寺氛埃表，幽程屈曲通。高峰常似雨，阴壑易生风。架栈为平地，寒钟出半空。他年依老宿，挂锡此山中。出城行半日，始得到招提。山气随时变，州形入望低。地灵多产药，村远不闻鸡。诘旦还离此，寻幽过别溪。
山寺·其一
作者：释文珦
朝代：宋
体裁：五言律诗

古寺氛埃表，幽程屈曲通。高峰常似雨，阴壑易生风。架栈为平地，寒钟出半空。他年依老宿，挂锡此山中。
山寺·其二
作者：释文珦
朝代：宋
体裁：五言律诗

出城行半日，始得到招提。山气随时变，州形入望低。地灵多产药，村远不闻鸡。诘旦还离此，寻幽过别溪。
山居
作者：释文珦
朝代：宋

自为山居人，梦寐亦安佚。
颇谓龟六藏，全胜兔三窟。
性中唯一真，身外无余物。
形谢即示已，谁能问埋骨。
山居
作者：释文珦
朝代：宋

自为山居人，梦寐亦安佚。颇谓龟六藏，全胜兔三窟。性中唯一真，身外无馀物。形谢即示已，谁能问埋骨。
山居
作者：释文珦
朝代：宋

身寄孤猿野鹤乡，迩来真与世相忘。东南地阙多流水，西北山高少夕阳。根有茯苓松色异，土生兰茝藓苔香。细将万事都思遍，唯有閒居味最长。肯道山居太寂寥，不妨随分自逍遥。尽空眼界终无翳，为厌声尘亦去瓢。菊老尚能存正色，松孤还自有高标。道人乐地唯如此，说与同流意更消。
山居·其一
作者：释文珦
朝代：宋

身寄孤猨野鹤乡，迩来真与世相忘。
东南地阙多流水，西北山高少夕阳。
根有茯苓松色异，土生兰茝藓苔香。
细将万事都思徧，唯有閒居味最长。
山居·其一
作者：释文珦
朝代：宋

身寄孤猿野鹤乡，迩来真与世相忘。东南地阙多流水，西北山高少夕阳。根有茯苓松色异，土生兰茝藓苔香。细将万事都思遍，唯有閒居味最长。
山居·其二
作者：释文珦
朝代：宋
体裁：七言律诗

肯道山居太寂寥，不妨随分自逍遥。尽空眼界终无翳，为厌声尘亦去瓢。菊老尚能存正色，松孤还自有高标。道人乐地唯如此，说与同流意更消。
山居冬日
作者：释文珦
朝代：宋

懒随冬日柳，独许岁寒松。无复芳菲意，深栖云外峰。病身寒易缩，老衲涩难缝。却喜同怀者，时来问隐踪。
山居冬日
作者：释文珦
朝代：宋

懒随冬日柳，独许岁寒松。
无復芳菲意，深栖云外峰。
病身寒易缩，老衲涩难缝。
却喜同怀者，时来问隠踪。
山居冬日
作者：释文珦
朝代：宋

白水青山不碍禅，登高临远意翛然。老梅卧雪香逾远，瘦柏凌霜骨更坚。四海交游多契阔，一生陶写赖诗篇。人间万事俱抛弃，自此閒居又几年。
山居冬日
作者：释文珦
朝代：宋

白水青山不碍禅，登高临远意翛然。
老梅卧雪香逾远，瘦柏凌霜骨更坚。
四海交游多契阔，一生陶写頼诗篇。
人间万事俱抛弃，自此閒居又几年。
山居答客问
作者：释文珦
朝代：宋

富贵有何好，祇以劳其形。
吾居在山林，四体常安宁。
寒缉沼中荷，饥斸松下苓。
苍苔没幽径，白云度疎櫺。
明月石上看，清风枕间听。
灭惑生智焰，破尘出空经。
真如寐而寤，亦若醉而醒。
此外非吾事，视之等浮萍。
誓不出篱户，期以终颓龄。
君如不吾信，重当问山灵。
山居答客问
作者：释文珦
朝代：宋

富贵有何好，祇以劳其形。吾居在山林，四体常安宁。寒缉沼中荷，饥斸松下苓。苍苔没幽径，白云度疏棂。明月石上看，清风枕间听。灭惑生智焰，破尘出空经。真如寐而寤，亦若醉而醒。此外非吾事，视之等浮萍。誓不出篱户，期以终颓龄。君如不吾信，重当问山灵。
山巅水涯
作者：释文珦
朝代：宋

布袜与青鞋，山巅复水涯。閒为真富贵，吟是好情怀。既可全吾乐，何惭与世乖。自随无畚插，忘死亦忘骸。
山巅水涯
作者：释文珦
朝代：宋

布袜与青鞋，山巅復水涯。
閒为真富贵，吟是好情怀。
既可全吾乐，何惭与世乖。
自随无畚插，忘死亦忘骸。
山房
作者：释文珦
朝代：宋
体裁：五言律诗

山房孟冬月，独坐对残缸。侍者嫌贫去，诗魔以静降。霜威寒透衲，月色碎穿窗。万法皆非侣，令人忆老庞。
山房假寐梦有一客抱琴奏曲而去既觉诗以记之
作者：释文珦
朝代：宋

山房夜坐无众喧，隐几而卧方澹然。忽梦有人来我前，从容为我挥五弦。琴声一一皆清圆，如听广乐于钧天。曲终倏尔升云軿，亦有笙鹤相后先。未知重会在何年，临风别恨空绵绵。觉来竟亦何有焉，唯闻漏鼓声咽咽。因识死生同寤寐，荣枯得失皆无意。
山房假寐梦有一客抱琴奏曲而去既觉诗以记之
作者：释文珦
朝代：宋

山房夜坐无众喧，隠几而卧方澹然。
忽梦有人来我前，从容为我挥五絃。
琴声一一皆清圆，如听广乐于钧天。
曲终倏尔升云軿，亦有笙鹤相后先。
未知重会在何年，临风别恨空绵绵。
觉来竟亦何有焉，唯闻漏鼓声咽咽。
因识死生同寤寐，荣枯得失皆无意。
山村
作者：释文珦
朝代：宋

山村几家住，茅屋障春泥。
麦陇微通径，桑林半阁梯。
过溪孤放犊，隔巷数声鷄。
全似桃源裏，游人到欲迷。
山村
作者：释文珦
朝代：宋

山村几家住，茅屋障春泥。麦陇微通径，桑林半阁梯。过溪孤放犊，隔巷数声鸡。全似桃源里，游人到欲迷。
山林
作者：释文珦
朝代：宋

尘世有衰荣，山林何损益。一身常晏如，于以养精魄。渴则饮清泉，饥则煮白石。自爱同閒云，散诞无留迹。山林与朝市，自昔分两歧。势利几倾夺，道人犹未知。唯爱八还经，展卷时读之。是亦遮眼尔，不作文字痴。旧无卓锥地，今者亦忘锥。中心子无著，清净如流离。野猿偶然来，问我何所为。道我此意真，长啸不相疑。
山林·其一
作者：释文珦
朝代：宋
体裁：古风

尘世有衰荣，山林何损益。一身常晏如，于以养精魄。渴则饮清泉，饥则煮白石。自爱同閒云，散诞无留迹。
山林·其三
作者：释文珦
朝代：宋

旧无卓锥地，今者亦忘锥。
中心子无着，清浄如流离。
野猿偶然来，问我何所为。
道我此意真，长啸不相疑。
山林·其三
作者：释文珦
朝代：宋

旧无卓锥地，今者亦忘锥。中心子无著，清净如流离。野猿偶然来，问我何所为。道我此意真，长啸不相疑。
山林·其二
作者：释文珦
朝代：宋
体裁：古风

山林与朝市，自昔分两歧。势利几倾夺，道人犹未知。唯爱八还经，展卷时读之。是亦遮眼尔，不作文字痴。
山林古松
作者：释文珦
朝代：宋
体裁：五言律诗

古松形甚怪，得性在山林。偃盖盘空老，流脂入地深。青霜曾换骨，野火误烧心。材大诚难用，良工亦漫寻。
山栖
作者：释文珦
朝代：宋

十载栖山楹，影不入州县。
地偏交易绝，心閒体逾健。
脱粟无宿储，坏衣多断綫。
人皆为吾忧，吾乐未尝变。
上下岩壑间，幽赏不知倦。
一一全天真，断断非饰缘。
西峰炼金客，邂逅时相见。
谈笑辄忘形，殊亦谐素愿。
古者贤达人，道或在贫贱。
往躅良可循，维以谨缱绻。
山栖
作者：释文珦
朝代：宋

十载栖山楹，影不入州县。地偏交易绝，心閒体逾健。脱粟无宿储，坏衣多断线。人皆为吾忧，吾乐未尝变。上下岩壑间，幽赏不知倦。一一全天真，断断非饰缘。西峰炼金客，邂逅时相见。谈笑辄忘形，殊亦谐素愿。古者贤达人，道或在贫贱。往躅良可循，维以谨缱绻。
山桃
作者：释文珦
朝代：宋
体裁：七言绝句

山桃初熟山人摘，中有甜子如药黑。夜寒月落霜在枝，擘破猕猴不敢食。
山楼夜
作者：释文珦
朝代：宋

月满千重林壑，人凭一曲阑干。
但觉衣襟征润，不知风露高寒。
山楼夜
作者：释文珦
朝代：宋

月满千重林壑，人凭一曲阑干。但觉衣襟徵润，不知风露高寒。
山深·其一
作者：释文珦
朝代：宋
体裁：古风

山深懒开门，忍饥卧风雪。忽闻檐外声，知有崖松折。水边盘陀石，中夜亦冻裂。西顶幽人来，清晓为予说。
山深·其二
作者：释文珦
朝代：宋
体裁：五言律诗

山深寒易得，九月已萧然。况是衰迟者，非同少壮年。玄裘如艾絮，禅榻藉蒲毡。童子烧枯叶，先教閟暖烟。
山蔬
作者：释文珦
朝代：宋
体裁：古风

山蔬有真味，肉食者不知。老我于空林，自爱园中葵。种莳举有法，采撷初无时。置之折脚铛，燎以枯松枝。芼之以姜桂，是乃性所宜。嗜此已成癖，自觉甘如饴。既足果吾腹，何用五鼎为。众欲不干虑，出处常委蛇。笑傲泉石间，万象皆吾诗。我已自忘我，人知我为谁。
岁尽
作者：释文珦
朝代：宋

云深路不通，独处岁还穷。尽断尘劳念，方成隐遁功。松疏斜漏日，竹劲老吟风。不是遗名者，何由到此中。
岁尽
作者：释文珦
朝代：宋

云深路不通，独处岁还穷。
尽断尘劳念，方成隐遯功。
松疏斜漏日，竹劲老吟风。
不是遗名者，何由到此中。
岁旱
作者：释文珦
朝代：宋

经岁雨不作，溪源皆绝流。
旱妖长似夏，虫响谩占秋。
满目伤黎庶，焦心在冕旒。
天河盍倾泻，併洗甲兵忧。
岁旱
作者：释文珦
朝代：宋

经岁雨不作，溪源皆绝流。旱妖长似夏，虫响谩占秋。满目伤黎庶，焦心在冕旒。天河盍倾泻，并洗甲兵忧。
岁晚自沙溪买舟归社桥酬李秋崖送别韵
作者：释文珦
朝代：宋
体裁：七言绝句

岁暮溪头欲雪天，思归频问社桥船。心知篱落梅花树，已有寒香似去年。
岁暮旅思
作者：释文珦
朝代：宋

岐路不可极，岁月亦易遒。朔风振寒威，行子无衾裯。厥生良可哀，半世空悠悠。知音尽沦没，明月难暗投。亲朋复遐阻，日夕生离忧。
岁暮旅思
作者：释文珦
朝代：宋

岐路不可极，岁月亦易遒。
朔风振寒威，行子无衾裯。
厥生良可哀，半世空悠悠。
知音尽沦没，明月难暗投。
亲朋復遐阻，日夕生离忧。
岞崿山
作者：释文珦
朝代：宋

岞崿多奇观，人疑是假山。松亭藏雾黑，苔壁上云斑。栈阁凌空险，岩栖履石艰。鹤眠庭树稳，僮汲井泉悭。钟磬青冥上，香灯杳霭间。志图曾旧览，题咏未经删。叠嶂森南面，双溪转北湾。飞桥拦水断，古邑带烟閒。猿啸穿林远，樵声过岭峦。客寻清梵至，僧背夕阳还。我亦频来此，柴门不要关。
岞崿山
作者：释文珦
朝代：宋

岞崿多奇观，人疑是假山。
松亭藏雾黑，苔壁上云斑。
栈阁凌空险，岩栖履石艰。
鹤眠庭树稳，僮汲井泉悭。
钟磬青冥上，香灯杳霭间。
志图曾旧览，题咏未经删。
迭嶂森南面，双溪转北湾。
飞桥拦水断，古邑带烟閒。
猿啸穿林远，樵声过岭峦。
客寻清梵至，僧背夕阳还。
我亦频来此，柴门不要关。
嵬嵬山石行
作者：释文珦
朝代：宋

山石何嵬嵬，孤松何薿薿。其大踰百围，其高过千尺。广厦需梁栋，求之若匪克。梓人一以视，斤斧见促迫。牛夫竞牵挽，输入王侯宅。观者如堵墙，靡不重嘉惜。镂刻以为工，丹青以为饰。巍然在云霄，七贵所栖息。梁栋岂不美，残生良可哀。宁作南山松，毋为广厦材。
嵬嵬山石行
作者：释文珦
朝代：宋

山石何嵬嵬，孤松何薿薿。
其大踰百围，其高过千尺。
广厦需梁栋，求之若匪克。
梓人一以视，斤斧见促迫。
牛夫竞牵輓，输入王侯宅。
观者如堵墙，靡不重嘉惜。
镂刻以为工，丹青以为饰。
巍然在云霄，七贵所栖息。
梁栋岂不美，残生良可哀。
宁作南山松，毋为广厦材。
平斋老先生游霅城叶氏园池有作俾次元韵
作者：释文珦
朝代：宋
体裁：古风

名园无俗情，渔子往来密。凭阑古城近，屏翳秀石出。弁衡山献青，苕霅水□碧。好景吟不穷，烟霏又将夕。
平旦
作者：释文珦
朝代：宋

平旦气偏清，境界复深窔。初日上东溟，高峰最先照。会意发长吟，何似苏门啸。不必谐宫商，自是山中调。
平旦
作者：释文珦
朝代：宋

平旦气偏清，境界復深窔。
初日上东溟，高峰最先照。
会意发长吟，何似苏门啸。
不必谐宫商，自是山中调。
年来
作者：释文珦
朝代：宋
体裁：五言律诗

年来已绝交，孤憩竹间寮。境寂身逾懒，神安息自调。云开山意静，风止树声消。自足全无乐，谁能问市朝。
幽处
作者：释文珦
朝代：宋

幽处绝烦喧，白云常在门。高歌动涧壑，空境外乾坤。洗眼菖蒲水，轻身枸杞根。閒中存至乐，难与俗人言。
幽处
作者：释文珦
朝代：宋

幽处绝烦喧，白云常在门。
高歌动涧壑，空境外干坤。
洗眼菖蒲水，轻身枸杞根。
閒中存至乐，难与俗人言。
幽处
作者：释文珦
朝代：宋
体裁：七言律诗

恶圆难与俗浮沉，野处穷居岁月深。青嶂于予偏有分，白云嫌道太无心。人间富贵皆尘物，世外风泉是好音。老去翛然竟何事，若非入静即閒吟。
幽怀
作者：释文珦
朝代：宋

野僧如野鹿，畏下白云层。
迟暮知身幻，疎慵奈世憎。
烟埋秋径竹，风闪夜堂灯。
万事何须问，幽怀自可凭。
幽怀
作者：释文珦
朝代：宋

野僧如野鹿，畏下白云层。迟暮知身幻，疏慵奈世憎。烟埋秋径竹，风闪夜堂灯。万事何须问，幽怀自可凭。
幽栖
作者：释文珦
朝代：宋
体裁：五言律诗

幽栖绝世纷，足以养心君。是草皆为药，无山不出云。房空留鹿伴，果熟与猿分。信口成诗句，长谣到夕曛。
幽步
作者：释文珦
朝代：宋

僻好唯泉石，深居任草莱。宁辞幽步远，且放好怀开。绿树莺求友，青坡雉应媒。因逢道人语，月出始能回。
幽步
作者：释文珦
朝代：宋

僻好唯泉石，深居任草莱。
宁辞幽步远，且放好怀开。
绿树鶑求友，青坡雉应媒。
因逢道人语，月出始能回。
幽程
作者：释文珦
朝代：宋

幽程宁惮远，野外意无穷。山叠高低古，川流宛转通。采芝随羽客，拾橡共狙公。烂熳游三日，尘劳顿觉空。
幽程
作者：释文珦
朝代：宋

幽程宁惮远，野外意无穷。
山迭高低古，川流宛转通。
采芝随羽客，拾橡共狙公。
烂熳游三日，尘劳顿觉空。
幽谷
作者：释文珦
朝代：宋

幽谷寒偏早，初秋御夹衣。
山田禾未熟，径树叶先飞。
涧浅樵夫涉，篱疎野鹿归。
不嫌生计薄，且与世人违。
幽谷
作者：释文珦
朝代：宋

幽谷寒偏早，初秋御裌衣。山田禾未熟，径树叶先飞。涧浅樵夫涉，篱疏野鹿归。不嫌生计薄，且与世人违。
废冢
作者：释文珦
朝代：宋
体裁：古风

荒草没颓垣，知是何人墓。高顶上牛羊，空间住狐兔。行旅为伤神，子孙在何处。飋飋起悲风，萧骚白杨树。
废宅
作者：释文珦
朝代：宋

昔年夸富贵，磨灭等流尘。
应是重归燕，难寻旧主人。
径莎空泣露，门柳不成春。
唯有同游客，经过感慨频。
废宅
作者：释文珦
朝代：宋

昔年誇富贵，磨灭等流尘。应是重归燕，难寻旧主人。径莎空泣露，门柳不成春。唯有同游客，经过感慨频。
建溪青玉峡云际寺
作者：释文珦
朝代：宋

飞瀑挂晴霓，山门对小溪。
晓行青玉峡，时听白猿啼。
野竹樊蕉径，修桐间茗畦。
傥容分席地，便此卜幽栖。
建溪青玉峡云际寺
作者：释文珦
朝代：宋

飞瀑挂晴霓，山门对小溪。晓行青玉峡，时听白猿啼。野竹樊蕉径，脩桐间茗畦。傥容分席地，便此卜幽栖。
开襟
作者：释文珦
朝代：宋
体裁：五言律诗

开襟坐石床，岂是俗肝肠。月露寒秋气，天风生夜凉。禽猿四山寂，松桂满林香。万事不相接，谁知幽兴长。
归兴
作者：释文珦
朝代：宋

归兴比春浓，迢遥发镜中。船头指西日，帆腹饱春风。岸柳眉舒黛，源桃脸露红。到家天已暝，童稚候衰翁。
归兴
作者：释文珦
朝代：宋

归兴比春浓，迢遥发镜中。
船头指西日，帆腹饱春风。
岸柳眉舒黛，源桃脸露红。
到家天已暝，童穉候衰翁。
归来
作者：释文珦
朝代：宋

世变今如此，吾心复背时。皇皇无所与，去去欲何之。独木桥难渡，三叉路可疑。归来差自好，猿鹤旧相知。
归来
作者：释文珦
朝代：宋

世变今如此，吾心復背时。
皇皇无所与，去去欲何之。
独木桥难渡，三叉路可疑。
归来差自好，猨鹤旧相知。
归来
作者：释文珦
朝代：宋
体裁：七言律诗

归来岩下养衰形，日日眠云听瀑声。但爱一閒堪佚老，翻思万卷是劳生。人嫌草座麻衣陋，自守芝翁木客盟。没齿如斯吾事足，更无他事可关情。
归栖竺岭将启午供野鹤必鸣寺僧常以此为候
作者：释文珦
朝代：宋

古寺千峰表，云泉处处佳。山灵嫌俗驾，野鹤唤僧斋。静默通玄理，幽深惬隐怀。閒门何用扫，秋叶任平阶。
归栖竺岭将启午供野鹤必鸣寺僧常以此为候
作者：释文珦
朝代：宋

古寺千峰表，云泉处处佳。
山灵嫌俗驾，野鹤唤僧斋。
静默通玄理，幽深惬隠怀。
閒门何用扫，秋叶任平阶。
归梦
作者：释文珦
朝代：宋
体裁：五言律诗

几岁远辞家，劳生讵有涯。客居终不稳，诗鬓独先华。扫叶江风厉，侵床山月斜。念归归未得，清梦入烟霞。
征妇怨
作者：释文珦
朝代：宋

宁为路傍草，莫作战士妻。初嫁席未温，夫今戍辽西。忆与夫别时，山川正飞雪。腰间弓箭重，冰冻马蹄裂。夫君在万里，如何可相求。瞻彼日月光，使妾心悠悠。悠悠复悠悠，想思曷云已。夜夜劳梦魂，遥遥渡辽水。军中有纪律，君当慎终始。勿以念室家，无心事戎垒。自昔忠义人，从军皆效死。
征妇怨
作者：释文珦
朝代：宋

宁为路傍草，莫作战士妻。
初嫁席未温，夫今戍辽西。
忆与夫别时，山川正飞雪。
腰间弓箭重，冰冻马蹄裂。
夫君在万里，如何可相求。
瞻彼日月光，使妾心悠悠。
悠悠復悠悠，想思曷云已。
夜夜劳梦魂，遥遥渡辽水。
军中有纪律，君当慎终始。
勿以念室家，无心事戎垒。
自昔忠义人，从军皆效死。
征妇词
作者：释文珦
朝代：宋

第一伤心是别离，别来三度寄征衣。
更嫌春梦无凭准，梦裏言归又不归。
征妇词
作者：释文珦
朝代：宋

第一伤心是别离，别来三度寄征衣。更嫌春梦无凭准，梦里言归又不归。
得两金铺乃秦汉门物以充水滴因作歌
作者：释文珦
朝代：宋
体裁：古风

弁翁挽我入吟庐，示以秦汉双金铺。摩挲已觉铜腥尽，色如朱砂赤模糊。翁说多年弃中野，野人视之犹土苴。我心辄爱收拾归，用配魏台铜雀瓦。渟泉于中浅且清，玄颖由此生光晶。老夫生来亦好古，多翁于古能留情。阿房建章渺无所，此铺独入文房谱。资翁濡翰写诗词，千古遗音流乐府。
得性
作者：释文珦
朝代：宋

得性贤于得禄，归山胜似归朝。饮涧肺肠清净，卧云魂梦逍遥。
得性
作者：释文珦
朝代：宋

得性贤于得禄，归山胜似归朝。
饮涧肺肠清浄，卧云魂梦逍遥。
心镜
作者：释文珦
朝代：宋
体裁：五言律诗

不存分别见，真是与盲同。常以身为观，因知色即空。无生方会道，取相未成功。此意吾尝得，皆归心镜中。
忆友
作者：释文珦
朝代：宋
体裁：五言绝句

同人久别离，消息不曾知。心似长堤柳，千丝又万丝。
忘己
作者：释文珦
朝代：宋
体裁：五言律诗

身荣如美疢，身退是良方。云月皆成趣，悲欢不入肠。闲门清昼永，宴坐绿阴凉。昔者惟忘物，今焉己亦忘。
忘归
作者：释文珦
朝代：宋

久作余英客，溪山似有缘。
柳堤便野步，竹寺称幽禅。
结伴寻沙鹭，忘归笑杜鹃。
翛然绳检外，颇觉胜神仙。
忘归
作者：释文珦
朝代：宋

久作馀英客，溪山似有缘。柳堤便野步，竹寺称幽禅。结伴寻沙鹭，忘归笑杜鹃。翛然绳检外，颇觉胜神仙。
忠文洪相公挽辞
作者：释文珦
朝代：宋

间气钟河岳，深衷悟冕旒。雄文惊万古，劲节凛高秋。清庙弦何绝，明堂柱不留。我生蒙许与，洒泪莫能休。盛德归冥寞，斯文转寂寥。声名昭信史，功业在清朝。遗表祈天切，忠魂入地遥。九重思亮直，应作楚辞招。
忠文洪相公挽辞·其一
作者：释文珦
朝代：宋

间气钟河岳，深衷悟冕旒。雄文惊万古，劲节凛高秋。清庙弦何绝，明堂柱不留。我生蒙许与，洒泪莫能休。
忠文洪相公挽辞·其一
作者：释文珦
朝代：宋

间气钟河岳，深衷悟冕旒。
雄文惊万古，劲节凛高秋。
清庙絃何绝，明堂柱不留。
我生蒙许与，洒泪莫能休。
忠文洪相公挽辞·其二
作者：释文珦
朝代：宋
体裁：五言律诗

盛德归冥寞，斯文转寂寥。声名昭信史，功业在清朝。遗表祈天切，忠魂入地遥。九重思亮直，应作楚辞招。
怀别越中友人
作者：释文珦
朝代：宋

白首苍山裏，生涯旧已空。
别离人易远，江海意无穷。
夜月悲新蛩，秋烟落断鸿。
遥思来往处，朝暮有樵风。
怀别越中友人
作者：释文珦
朝代：宋

白首苍山里，生涯旧已空。别离人易远，江海意无穷。夜月悲新蛩，秋烟落断鸿。遥思来往处，朝暮有樵风。
怀友
作者：释文珦
朝代：宋

客路东西又晚秋，相思空上水边楼。嫌他新雁无情煞，不带书来只带愁。
怀友
作者：释文珦
朝代：宋

客路东西又晚秋，相思空上水边楼。
嫌他新鴈无情煞，不带书来只带愁。
怀友
作者：释文珦
朝代：宋

故交今何处，音问久不接。岁月易蹉跎，关山更重叠。凝霜遍衰草，寒日照黄叶。几度欲相寻，清川苦难涉。路隔千里遥，人经十年别。音书久不至，芳草又还歇。青山天外尽，白鸟烟中没。此夕倚江楼，相思心欲绝。
怀友·其一
作者：释文珦
朝代：宋

故交今何处，音问久不接。岁月易蹉跎，关山更重叠。凝霜遍衰草，寒日照黄叶。几度欲相寻，清川苦难涉。
怀友·其一
作者：释文珦
朝代：宋

故交今何处，音问久不接。
岁月易蹉跎，关山更重迭。
凝霜遍衰草，寒日照黄叶。
几度欲相寻，清川苦难涉。
怀友·其二
作者：释文珦
朝代：宋
体裁：古风

路隔千里遥，人经十年别。音书久不至，芳草又还歇。青山天外尽，白鸟烟中没。此夕倚江楼，相思心欲绝。
怀天目西尖隐者
作者：释文珦
朝代：宋

西尖高插白云里，下视行人细如蚁。客至山翁禅不起，天风吹落青松子。
怀天目西尖隠者
作者：释文珦
朝代：宋

西尖高插白云裏，下视行人细如蚁。
客至山翁禅不起，天风吹落青松子。
怀天童故栖
作者：释文珦
朝代：宋
体裁：古风

高僧住太白，给侍来天童。东岭极遐旷，西岩亦玲珑。神龙宅其巅，风云自相通。久别劳梦寐，何当返山中。
怀安养
作者：释文珦
朝代：宋

净土虽周遍，标方必在西。一心无彼此，九品自高低。久别情无奈，重归路不迷。依凭法藏愿，名字欲先题。惟吾与西佛，天性本相关。怊怅迷方久，浮沉苦海间。三心终不退，上辈必容攀。慈念应尤切，提携早共还。容易抛乡国，漂流几岁年。痴儿竟何事，慈父必兴怜。客泪东风里，归心落日边。如今定当返，业已具西船。西方清泰国，元自是吾家。宝树千般乐，金池四色花。同游诸伴侣，一别几年华。有意重归去，途程本不赊。
怀安养·其一
作者：释文珦
朝代：宋

净土虽周遍，标方必在西。一心无彼此，九品自高低。久别情无奈，重归路不迷。依凭法藏愿，名字欲先题。
怀安养·其一
作者：释文珦
朝代：宋

凈土虽周徧，标方必在西。
一心无彼此，九品自高低。
久别情无奈，重归路不迷。
依凭法藏愿，名字欲先题。
怀安养·其三
作者：释文珦
朝代：宋

容易抛乡国，漂流几岁年。
痴儿竟何事，慈父必兴怜。
客泪东风裏，归心落日边。
如今定当返，业已具西船。
怀安养·其三
作者：释文珦
朝代：宋

容易抛乡国，漂流几岁年。痴儿竟何事，慈父必兴怜。客泪东风里，归心落日边。如今定当返，业已具西船。
怀安养·其二
作者：释文珦
朝代：宋
体裁：五言律诗

惟吾与西佛，天性本相关。怊怅迷方久，浮沉苦海间。三心终不退，上辈必容攀。慈念应尤切，提携早共还。
怀安养·其四
作者：释文珦
朝代：宋
体裁：五言律诗

西方清泰国，元自是吾家。宝树千般乐，金池四色花。同游诸伴侣，一别几年华。有意重归去，途程本不赊。
怀寄南陵尉沈道正
作者：释文珦
朝代：宋
体裁：五言律诗

南陵初作尉，应亦似南昌。名在神仙籍，才优翰墨场。盗闻无欲止，吏化不欺良。交旧如君少，怀思未易忘。
怀寄同志
作者：释文珦
朝代：宋
体裁：五言律诗

垂垂当莫景，每每忆同参。金石敦风谊，云山异北南。道机应已熟，世梦莫教酣。路远难相语，裁诗寄短函。
怀归西国
作者：释文珦
朝代：宋

此世为何世，吾身亦幻身。固应常邈邈，其可效频频。饯日怀乡国，闻莺忆故人。得归方始乐，久客厌风尘。
怀归西国
作者：释文珦
朝代：宋

此世为何世，吾身亦幻身。
固应常邈邈，其可效频频。
饯日怀乡国，闻鶑忆故人。
得归方始乐，久客厌风尘。
怀故乡
作者：释文珦
朝代：宋
体裁：七言绝句

家住潜溪云万里，别来四十九春风。无田种秫不归去，梦落山光水色中。
怀溪云壑
作者：释文珦
朝代：宋
体裁：五言律诗

夜深台殿闭，空室自安禅。松顶挂寒月，竹根鸣暗泉。理方因静胜，道不在言传。溪友同知此，今居何处边。
怀隐者
作者：释文珦
朝代：宋

逸步脱讥谗，高踪不混凡。独甘巢绝谷，人似说游岩。自制幽人笔，妻裁隐士衫。世交空见忆，无处寄书函。
怀隠者
作者：释文珦
朝代：宋

逸步脱讥谗，高踪不混凡。
独甘巢绝谷，人似说游岩。
自制幽人笔，妻裁隠士衫。
世交空见忆，无处寄书函。
思还人四方四首
作者：释文珦
朝代：宋

念郎南行在桂林，蛮风瘴雨众毒侵。
到家团栾第一乐，原郎早归无久淫。
思远人四方四首
作者：释文珦
朝代：宋

娟娟秋月照空床，行人东征未还乡。思如辘轳不断绝，千转万转萦愁肠。念郎南行在桂林，蛮风瘴雨众毒侵。室家团栾第一乐，愿郎早归无久淫。草间小虫鸣素秋，唤起妾身离别愁。愁多宛转结成梦，梦远直过西凉州。幽燕地冷无春晖，此时道归郎不归。今朝朔风欺远客，又还无处寄寒衣。
思远人四方四首·其一
作者：释文珦
朝代：宋
体裁：七言绝句

娟娟秋月照空床，行人东征未还乡。思如辘轳不断绝，千转万转萦愁肠。
思远人四方四首·其三
作者：释文珦
朝代：宋
体裁：七言绝句

草间小虫鸣素秋，唤起妾身离别愁。愁多宛转结成梦，梦远直过西凉州。
思远人四方四首·其二
作者：释文珦
朝代：宋
体裁：七言绝句

念郎南行在桂林，蛮风瘴雨众毒侵。室家团栾第一乐，愿郎早归无久淫。
思远人四方四首·其四
作者：释文珦
朝代：宋
体裁：七言绝句

幽燕地冷无春晖，此时道归郎不归。今朝朔风欺远客，又还无处寄寒衣。
息影
作者：释文珦
朝代：宋
体裁：五言律诗

息影尘埃表，安心静默间。若为消白日，长是对青山。流水欲穷处，野猿相与还。孤云时起灭，未必似余閒。
悠悠万里行
作者：释文珦
朝代：宋
体裁：古风

悠悠万里行，河畔草青青。青草有衰歇，远行无期程。秦既灭六国，驱民筑长城。长城三千里，将以限胡兵。城边沙水寒，饮马马悲鸣。筑夫困久役，谁无乡土情。父母念孝养，室家叹孤嬛。万一死于筑，白骨空支撑。膏血脂草莽，魂魄亦飘零。苦哉筑城人，举杵无乐声。仁守国自固，不仁祸斯宏。祖龙不知此，纵暴劳苍生。高明鬼瞰室，天道常恶盈。长城徒高高，不救秦祚倾。岂若唐虞君，垂衣燕泰宁。至德亘万古，巍巍不可名。
悠悠荒路行
作者：释文珦
朝代：宋

悠悠荒路间，能使客心恻。千里无居人，茫茫但蓁棘。东西失蹊径，南北迷阡陌。室庐尽空虚，坟垄皆发掘。日行畏虎狼，夜卧忧盗贼。今日狐兔场，当年帝王国。兴亡故常理，何为至斯极。泪下如流泉，潸潸自沾臆。否泰恒相代，乘时圣明出。垂衣成至治，天下定于一。四夷奉琛贽，万国尊王室。礼乐复兴行，流离再安集。鸡犬声相闻，田畴富黍稷。徵以鸿雁诗，于焉在中泽。
悠悠荒路行
作者：释文珦
朝代：宋

悠悠荒路间，能使客心恻。
千里无居人，茫茫但蓁棘。
东西失蹊径，南北迷阡陌。
室庐尽空虚，坟垄皆发掘。
日行畏虎狼，夜卧忧盗贼。
今日狐兔场，当年帝王国。
兴亡故常理，何为至斯极。
泪下如流泉，潸潸自沾臆。
否泰恒相代，乘时圣明出。
垂衣成至治，天下定于一。
四夷奉琛贽，万国尊王室。
礼乐復兴行，流离再安集。
鷄犬声相闻，田畴富黍稷。
征以鸿鴈诗，于焉在中泽。
惜别
作者：释文珦
朝代：宋

风涛晚未止，鼓枻欲何之。稚齿便相识，暮年成别离。水香浮浦树，月露满江蓠。明日空凝伫，茫茫无处期。
惜别
作者：释文珦
朝代：宋

风涛晚未止，鼓枻欲何之。
穉齿便相识，暮年成别离。
水香浮浦树，月露满江蓠。
明日空凝伫，茫茫无处期。
惟初
作者：释文珦
朝代：宋

惟初结发时，志气凌苍昊。飘然去园庐，名山纵幽讨。流光暗相催，于今已衰老。满眼皆少年，谁堪写怀抱。潜踪寂寞滨，萧飒同霜草。谓可安馀龄，异俗惊我倒。颇解空王宗，怀之以为宝。世故等浮尘，弃置勿复道。
惟初
作者：释文珦
朝代：宋

惟初结髮时，志气凌苍昊。
飘然去园庐，名山纵幽讨。
流光暗相催，于今已衰老。
满眼皆少年，谁堪写怀抱。
潜踪寂寞滨，萧飒同霜草。
谓可安余龄，异俗惊我倒。
颇解空王宗，怀之以为宝。
世故等浮尘，弃置勿復道。
惠莲峰诗以为谢
作者：释文珦
朝代：宋

月汀家在帝王都，不藏歌舞唯藏书。
旧诧邺侯三万轴，君家所藏还有余。
寄我一诗辞缜密，言言皆自书中出。
復来访我飞来阴，坐石分题更超轶。
西山落日催归轩，执手西风伤别魂。
他日终期到书室，一一与君重细论。
惠莲峰诗以为谢
作者：释文珦
朝代：宋

月汀家在帝王都，不藏歌舞唯藏书。旧诧邺侯三万轴，君家所藏还有馀。寄我一诗辞缜密，言言皆自书中出。复来访我飞来阴，坐石分题更超轶。西山落日催归轩，执手西风伤别魂。他日终期到书室，一一与君重细论。
感兴
作者：释文珦
朝代：宋

一身素贫窭，四海长为客。客涂不可穷，老去少筋力。贱者人多弃，风霜变颜色。归来旅亭下，倚杖三叹息。只字不堪煮，万卷亦徒积。未如田舍翁，耕桑了衣食。身世蚁旋磨，日月驹过隙。百年竟何为，鬓发空皓白。乾坤渺难冯，倦羽复奚适。一枝愿深栖，庶以避弹射。
感兴
作者：释文珦
朝代：宋

一身素贫窭，四海长为客。
客涂不可穷，老去少筋力。
贱者人多弃，风霜变颜色。
归来旅亭下，倚杖三叹息。
隻字不堪煮，万卷亦徒积。
未如田舍翁，耕桑了衣食。
身世蚁旋磨，日月驹过隙。
百年竟何为，鬓髮空皓白。
干坤渺难冯，倦羽復奚适。
一枝愿深栖，庶以避弹射。
感旧
作者：释文珦
朝代：宋
体裁：五言律诗

山川虽不改，伤感自难穷。野树浮新绿，宫花陨旧红。两间无异气，一等是春风。万古乘除理，谁能究始终。
感时
作者：释文珦
朝代：宋
体裁：古风

厚地产桑谷，为民衣食资。井田取什一，公私两俱宜。今者异古昔，苛征常倍蓰。倍蓰犹未厌，泛索仍无时。官因字民设，胡为反害之。尽以应上求，民病莫能支。织者恒苦寒，耕者恒苦饥。空村绝鸡犬，败屋多流离。白叟与我言，其言乃如斯。老夫为悲吟，闻者当致思。
感春
作者：释文珦
朝代：宋

忽闻春欲去，园林谩游瞩。
轻风散余红，细雨滋繁绿。
绿繁似欢荣，红散犹僇辱。
因悟人间世，万事易翻覆。
贱或登青云，贵或成赤族。
祸福无定端，往往相倚伏。
那知今日歌，不是明朝哭。
书以为世鉴，得志毋纵欲。
兢兢如履冰，坎坎念伐辐。
苟能闲此理，堪追圣贤躅。
感春
作者：释文珦
朝代：宋

忽闻春欲去，园林谩游瞩。轻风散馀红，细雨滋繁绿。绿繁似欢荣，红散犹僇辱。因悟人间世，万事易翻覆。贱或登青云，贵或成赤族。祸福无定端，往往相倚伏。那知今日歌，不是明朝哭。书以为世鉴，得志毋纵欲。兢兢如履冰，坎坎念伐辐。苟能闲此理，堪追圣贤躅。
懒出
作者：释文珦
朝代：宋
体裁：五言律诗

年衰常懒出，经岁坐衡茅。适俗无新韵，因贫失故交。厨空鸣蟋蟀，檐静落蟏蛸。独有吟诗癖，如今亦尽抛。
懒性
作者：释文珦
朝代：宋
体裁：五言律诗

懒性难趋世，深栖自养蒙。得閒真可乐，未死已知空。阴壑长留雪，乔林易有风。见闻今又绝，眼暗耳全聋。
戍妇词
作者：释文珦
朝代：宋

女萝施松柏，终始相因依。结发为婚姻，偕老相与期。夫今戍边城，贱妾无由随。行行日已远，何时定当归。但愿崇勋业，上报明主知。谅君守恒节，妾心终不移。
戍妇词
作者：释文珦
朝代：宋

女萝施松柏，终始相因依。
结髮为婚姻，偕老相与期。
夫今戍边城，贱妾无由随。
行行日已远，何时定当归。
但愿崇勋业，上报明主知。
谅君守恒节，妾心终不移。
戍妇词
作者：释文珦
朝代：宋

新婚便别比秋胡，何似当年莫嫁夫。身在朔方征戍久，雁来南国信音无。空闺寂寂寒宵永，荒路悠悠远梦孤。闻道仙家能缩地，痴心要觅长房符。
戍妇词
作者：释文珦
朝代：宋

新婚便别比秋胡，何似当年莫嫁夫。
身在朔方征戍久，鴈来南国信音无。
空闺寂寂寒宵永，荒路悠悠远梦孤。
闻道仙家能缩地，痴心要觅长房符。
戒奢
作者：释文珦
朝代：宋
体裁：古风

羲农至舜禹，所尚惟朴素。迨及三代衰，君臣皆不度。其源既已开，展转若涂附。秦汉距陈隋，相沿少知悟。伤财而害民，多不能永祚。乃知纵奢淫，天人所同恶。金玉不可衣，锦绣不可茹。所贵在农桑，工巧皆民蠹。
扁舟夜返
作者：释文珦
朝代：宋
体裁：六言诗

扁舟颇多幽趣，孤月正照寒沙。曲渚回塘深处，青灯竹屋谁家。
投宿山家
作者：释文珦
朝代：宋

山家忘四时，力作倦还息。鸦鸣知欲曙，鸡栖念当夕。两男皆长成，尽解供赋役。季女方及笄，亦复能纺绩。老翁独无事，醉饱岸巾帻。喜客到柴扉，扫室具枕席。枣栗非外求，园蔬更堪摘。殷勤话生理，颇觉计自得。我生独何为，转徙常寄食。语残灯欲死，草际虫啧啧。
投宿山家
作者：释文珦
朝代：宋

山家忘四时，力作倦还息。
鸦鸣知欲曙，鸡栖念当夕。
两男皆长成，尽解供赋役。
季女方及笄，亦復能纺绩。
老翁独无事，醉饱岸巾帻。
喜客到柴扉，扫室具枕席。
枣栗非外求，园蔬更堪摘。
殷勤话生理，颇觉计自得。
我生独何为，转徙常寄食。
语残灯欲死，草际虫啧啧。
披云亭
作者：释文珦
朝代：宋
体裁：古风

我爱山中人，冥心住幽寂。危亭上绝巘，不染世人迹。群峰合空翠，疑若天宇窄。午夜独长啸，云开山月白。
拙叟
作者：释文珦
朝代：宋
体裁：古风

拙叟百念无，视身同木石。有客问生涯，笑指松与柏。客言人之生，当有资生策。纵曰遗声利，其能去衣食。松柏本无情，于子知何益。吾言子姑去，吾倦将偃息。反关据槁梧，隤然竟终夕。觉来寂无有，鸡叫东方白。
拟古
作者：释文珦
朝代：宋

容易三年别，缠绵万里情。梦中频见面，终是不分明。事往不可追，愁来不可扫。悠悠百年间，一身孰能保。昔为席上珍，今作路傍草。倚伏理则然，宁复有当道。古者贤圣人，身否亦枯槁。嘉名如日月，万世犹杲杲。浮云非我心，归根以为宝。茫昧曷能明，吾将问苍昊。
拟古·其一
作者：释文珦
朝代：宋
体裁：古风

容易三年别，缠绵万里情。梦中频见面，终是不分明。
拟古·其二
作者：释文珦
朝代：宋

事往不可追，愁来不可扫。悠悠百年间，一身孰能保。昔为席上珍，今作路傍草。倚伏理则然，宁复有当道。古者贤圣人，身否亦枯槁。嘉名如日月，万世犹杲杲。浮云非我心，归根以为宝。茫昧曷能明，吾将问苍昊。
拟古·其二
作者：释文珦
朝代：宋

事往不可追，愁来不可扫。
悠悠百年间，一身孰能保。
昔为席上珍，今作路傍草。
倚伏理则然，宁復有当道。
古者贤圣人，身否亦枯槁。
嘉名如日月，万世犹杲杲。
浮云非我心，归根以为宝。
茫昧曷能明，吾将问苍昊。
持律僧
作者：释文珦
朝代：宋
体裁：五言律诗

坚持先佛戒，不染世间缘。过午都忘食，终年只坐禅。可曾焚蠹木，长是滤虫泉。何日能相见，同君话五篇。
探幽
作者：释文珦
朝代：宋
体裁：五言律诗

秋色令人爱，青藜助远探。柿枫丹互映，天水碧相涵。绝景沙鸥占，幽程野老谙。谓予云外去，更有古龙潭。
攲枕
作者：释文珦
朝代：宋

彻底清闲住草堂，更无一事可商量。时时攲枕寒窗下，静看西山白鹭行。
放吟
作者：释文珦
朝代：宋

心绝驰竞如安流，身逃系属同虚舟。无车每每跨黄犊，有暇时时盟白鸥。随分嬉游随分乐，可曾计较可曾愁。老吟亦不记声律，乱写孟郊沙井头。
放吟
作者：释文珦
朝代：宋

心绝驰竞如安流，身逃繫属同虚舟。
无车每每跨黄犊，有暇时时盟白鸥。
随分嬉游随分乐，可曾计较可曾愁。
老吟亦不记声律，乱写孟郊沙井头。
放浪
作者：释文珦
朝代：宋
体裁：五言律诗

放浪一虚舟，江湖七十秋。见闻遗耳目，生死付浮休。宁有机心在，唯同造物游。脱然人境外，无喜亦无忧。
放浪诗
作者：释文珦
朝代：宋

放浪游名山，山水悦人意。
穷日不知疲，行行转幽邃。
空籁如风声，奇峰似云气。
濯足就寒流，憇锡投古寺。
长廊遇真僧，妙语发清秘。
道我多隠情，喜我无众僞。
愿言从此始，万事尽捐弃。
相从了余生，共践真实地。
放浪诗
作者：释文珦
朝代：宋

放浪游名山，山水悦人意。穷日不知疲，行行转幽邃。空籁如风声，奇峰似云气。濯足就寒流，憩锡投古寺。长廊遇真僧，妙语发清秘。道我多隐情，喜我无众伪。愿言从此始，万事尽捐弃。相从了馀生，共践真实地。
效陶四首用葛秋岩韵
作者：释文珦
朝代：宋

坐石滋南风，幽抱和且衎。志唯在山水，身不关治乱。终曲遂忘言，举目送飞翰。所得皆天真，初不加习玩。山深自无暑，五月草树寒。颇有遁世乐，得之亦非难。岩翁我同流，邂逅成清欢。回首功名人，琐琐不足观。我居本山林，茅茨荫嘉树。肮脏尘网间，归心自西骛。吾驾今已返，终然守贞素。每思夜气清，起坐天未曙。
效陶四首用葛秋岩韵·其一
作者：释文珦
朝代：宋

坐石滋南风，幽抱和且衎。志唯在山水，身不关治乱。终曲遂忘言，举目送飞翰。所得皆天真，初不加习玩。
效陶四首用葛秋岩韵·其一
作者：释文珦
朝代：宋

坐石滋南风，幽抱和且衎。
志唯在山水，身不关治乱。
终曲遂忘言，举目送飞翰。
所得皆天真，初不加习翫。
效陶四首用葛秋岩韵·其二
作者：释文珦
朝代：宋

山深自无暑，五月草树寒。颇有遁世乐，得之亦非难。岩翁我同流，邂逅成清欢。回首功名人，琐琐不足观。
效陶四首用葛秋岩韵·其二
作者：释文珦
朝代：宋

山深自无暑，五月草树寒。
颇有遯世乐，得之亦非难。
岩翁我同流，邂逅成清欢。
回首功名人，琐琐不足观。
效陶四首用葛秋岩韵·其四
作者：释文珦
朝代：宋

我居本山林，茅茨荫嘉树。肮脏尘网间，归心自西骛。吾驾今已返，终然守贞素。每思夜气清，起坐天未曙。
效陶四首用葛秋岩韵·其四
作者：释文珦
朝代：宋

我居本山林，茅茨荫嘉树。
骯脏尘网间，归心自西骛。
吾驾今已返，终然守贞素。
每思夜气清，起坐天未曙。
效陶秋岩韵
作者：释文珦
朝代：宋
体裁：古风

眼前几富贵，变灭同浮烟。举非吾所钦，眷然思古先。穷达无二道，彭殇可齐年。中心既昭彻，万象皆澄鲜。
散人
作者：释文珦
朝代：宋

乾坤有散人，事事不关身。敛念息诸妄，到头唯一真。忘荣宁虑辱，无富岂嫌贫。虽道青山好，犹知是外尘。
散人
作者：释文珦
朝代：宋

干坤有散人，事事不关身。
敛念息诸妄，到头唯一真。
忘荣宁虑辱，无富岂嫌贫。
虽道青山好，犹知是外尘。
散人咏
作者：释文珦
朝代：宋
体裁：古风

金散免镕冶，木散逃斧斤。人散外荣辱，所以为散人。世皆贱吾散，此散吾自珍。偃蹇不任用，庶足全其身。
新昌南岩
作者：释文珦
朝代：宋
体裁：五言律诗

大禹未疏凿，此山为海门。试从樵径上，犹有钓车存。佛屋栖灵窦，仙坟荫远村。岩头一滴水，居者不知源。
旅中秋晚
作者：释文珦
朝代：宋
体裁：五言律诗

秋露洗晴空，秋光处处同。枫霞明野树，芦雪覆沙丛。旅况悲寒蛩，归心寄断鸿。几时随牧竖，吹笛乱山中。
旅况
作者：释文珦
朝代：宋
体裁：五言律诗

日暮投村馆，悽然逆旅情。地荒频有盗，城远不闻更。度岁无多日，思乡是几程。听鸡还束被，霜月伴晨征。
旅吟
作者：释文珦
朝代：宋

故居抛水石，客路厌风霜。衰鬓从教短，馀生不愿长。逆旅新寒入，荒林败叶飞。乡心空自动，衰病不能归。
旅吟·其一
作者：释文珦
朝代：宋

故居抛水石，客路厌风霜。
衰鬓从教短，余生不愿长。
旅吟·其一
作者：释文珦
朝代：宋

故居抛水石，客路厌风霜。衰鬓从教短，馀生不愿长。
旅吟·其二
作者：释文珦
朝代：宋
体裁：五言绝句

逆旅新寒入，荒林败叶飞。乡心空自动，衰病不能归。
旅夜
作者：释文珦
朝代：宋

秋宵似岁长，旅馆更荒凉。灯暗鼠出穴，天寒虫近床。羁栖弥岁月，老大易悲伤。幸有茅庐在，何为别故乡。离人厌夜长，独起坐空床。苦雨迟家信，秋云隔旧乡。烛残重作焰，桂湿不生香。倘得归期遂，閒居在上方。
旅夜·其一
作者：释文珦
朝代：宋
体裁：五言律诗

秋宵似岁长，旅馆更荒凉。灯暗鼠出穴，天寒虫近床。羁栖弥岁月，老大易悲伤。幸有茅庐在，何为别故乡。
旅夜·其二
作者：释文珦
朝代：宋
体裁：五言律诗

离人厌夜长，独起坐空床。苦雨迟家信，秋云隔旧乡。烛残重作焰，桂湿不生香。倘得归期遂，閒居在上方。
旅夜思亲
作者：释文珦
朝代：宋
体裁：五言律诗

故里多离别，他乡久滞留。虫声偏入夜，客梦不禁秋。枯叶兼风响，清溪带月流。倚门应望切，明日问归舟。
旅怀
作者：释文珦
朝代：宋

北风吹荒林，萧骚起寒声。
客子耳中闻，展转伤离情。
亲朋不在眼，他乡但{女孕+日}{女孕+日}。
狐死亦首丘，奈此终身行。
旅怀
作者：释文珦
朝代：宋

北风吹荒林，萧骚起寒声。客子耳中闻，展转伤离情。亲朋不在眼，他乡但■■。狐死亦首丘，奈此终身行。
旅怀
作者：释文珦
朝代：宋

客路何当极，家林久未还。
只今明镜裏，又觉鬓毛斑。
夜雨添春水，寒云没晓山。
彊吟无好思，佳句也应悭。
旅怀
作者：释文珦
朝代：宋

客路何当极，家林久未还。只今明镜里，又觉鬓毛斑。夜雨添春水，寒云没晓山。彊吟无好思，佳句也应悭。
旅感
作者：释文珦
朝代：宋

苦无住山资，千里远为客。兄弟会面难，双亲鬓毛白。故园书不来，愁绪日夜积。满庭枯草根，忽复化新碧。
旅感
作者：释文珦
朝代：宋

苦无住山资，千里远为客。
兄弟会面难，双亲鬓毛白。
故园书不来，愁绪日夜积。
满庭枯草根，忽復化新碧。
无心
作者：释文珦
朝代：宋
体裁：七言绝句

出本无心倦即归，悠悠天地一支离。此真难与时人说，惟有山云乃得知。
日夕佳
作者：释文珦
朝代：宋
体裁：古风

城市多溷浊，溪山宜避喧。山色日在门，变态从朝昏。悠然得之心，真乐方自存。此心诚不渝，轩冕何足论。
日铸山中阻雪
作者：释文珦
朝代：宋
体裁：五言律诗

来访幽人宿，春风未变和。水声依涧远，雪意向山多。坡竹摧新粉，庭杉失旧柯。山童晓相报，鹿迹夜曾过。
早睡
作者：释文珦
朝代：宋
体裁：古风

天寒常早睡，不待日光敛。恐碍山猿入，柴门未尝掩。落叶打窗鸣，枕间疑雨点。起视西峰头，月残星闪闪。
旱雨
作者：释文珦
朝代：宋

贼臣弄权罔明主，亿万苍生受辛苦。
大家巨室尽逃亡，剩积黄金向郿邬。
弘羊未烹旱如许，弘羊将烹天乃雨。
吾言此雨是雨谷，点点活人胜珠玉。
圣恩新放限田租，从此农家饱飦粥。
旱雨
作者：释文珦
朝代：宋

贼臣弄权罔明主，亿万苍生受辛苦。大家巨室尽逃亡，剩积黄金向郿邬。弘羊未烹旱如许，弘羊将烹天乃雨。吾言此雨是雨谷，点点活人胜珠玉。圣恩新放限田租，从此农家饱饘粥。
旱雨
作者：释文珦
朝代：宋
体裁：五言律诗

骤雨幡然下，风雷驾疾威。乌兼巢穴堕，龙挟水云飞。物象回生意，神功解旱围。田间喜相语，点点胜珠玑。
时当末伏暑气愈隆老者殊不能堪而旧业荒残清凉石室无由归隐因赋是诗
作者：释文珦
朝代：宋

踽踽复睘睘，谁知远客情。衰龄馀六甲，酷暑畏三庚。旧业今何有，秋衣亦未成。东邻弄羌管，休作断肠声。
时当末伏暑气愈隆老者殊不能堪而旧业荒残清凉石室无由归隠因赋是诗
作者：释文珦
朝代：宋

踽踽復睘睘，谁知远客情。
衰龄余六甲，酷暑畏三庚。
旧业今何有，秋衣亦未成。
东邻弄羌管，休作断肠声。
星诸兄挽词
作者：释文珦
朝代：宋

吾宗老兄弟，夫子最高明。
问学穷根柢，公忠出性情。
夙能全至孝，元不念修程。
道自成均重，身由射策荣。
把麾闻列郡，持橐贰春卿。
得请还山早，居家旧疾平。
正安琳馆乐，忽报玉楼成。
死后名逾盛，生前志未行。
他年如定谥，谥号决当清。
星诸兄挽词
作者：释文珦
朝代：宋

吾宗老兄弟，夫子最高明。问学穷根柢，公忠出性情。夙能全至孝，元不念脩程。道自成均重，身由射策荣。把麾闻列郡，持橐贰春卿。得请还山早，居家旧疾平。正安琳馆乐，忽报玉楼成。死后名逾盛，生前志未行。他年如定谥，谥号决当清。
春夜梦中得观与心为度身将世作仇一联既觉而足成四韵寄修观者
作者：释文珦
朝代：宋

高人持远流，净行在林丘。观与心为度，身将世作仇。不曾过午食，常满六时修。苦海人求度，师应驾法舟。
春夜梦中得观与心为度身将世作仇一联既觉而足成四韵寄修观者
作者：释文珦
朝代：宋

高人持远流，凈行在林丘。
观与心为度，身将世作仇。
不曾过午食，常满六时修。
苦海人求度，师应驾法舟。
春夜梦游溪上如世传桃源与梵僧仙子遇具蟠桃丹液灵芝胡麻于云窗雾阁间请赋古诗颇有思致觉而恍然犹能记忆五句云滩峻舟行迟乱峰青虬蟠一瀑素霓吼灵桃粲丹朱仙饭杂芝糗遂追述梦事足成一十七韵
作者：释文珦
朝代：宋

随意作清游，唯与筇竹偶。徘徊望原田，宛转赴林薮。隔溪更幽奇，欲往兴弥厚。渔人自知心，涉我不待叩。烂烂桃花明，粼粼白沙走。滩峻舟行迟，辍棹入崖口。乱峰青虬蟠，一瀑素霓吼。微径上青冥，高木挂星斗。梵宇金碧开，万象发蒙蔀。老僧雪眉长，妙语涤心垢。乘云者何人，笙鹤自先后。邀余过殊庭，酌以流霞酒。灵桃粲丹朱，仙饭杂芝糗。白鹿守天坛，彩烟生药臼。谓言保其真，物我尽刍狗。窗外铁钟鸣，惊觉复何有。乃知百年间，梦境匪长久。
春夜梦游溪上如世传桃源与梵僧仙子遇具蟠桃丹液灵芝胡麻于云窗雾阁间请赋古诗颇有思致觉而恍然犹能记忆五句云滩峻舟行迟乱峰青虬蟠一瀑素霓吼灵桃粲丹朱仙饭杂芝糗遂追述梦事足成一十七韵
作者：释文珦
朝代：宋

随意作清游，唯与筇竹偶。
徘徊望原田，宛转赴林薮。
隔溪更幽奇，欲往兴弥厚。
渔人自知心，涉我不待叩。
烂烂桃花明，粼粼白沙走。
滩峻舟行迟，辍棹入崖口。
乱峰青虬蟠，一瀑素霓吼。
微径上青冥，高木挂星斗。
梵宇金碧开，万象发蒙蔀。
老僧雪眉长，妙语涤心垢。
乘云者何人，笙鹤自先后。
邀余过殊庭，酌以流霞酒。
灵桃粲丹朱，仙饭杂芝糗。
白鹿守天坛，彩烟生药臼。
谓言保其真，物我尽刍狗。
窗外铁钟鸣，惊觉復何有。
乃知百年间，梦境匪长久。
春尽日
作者：释文珦
朝代：宋
体裁：七言律诗

春去无缘得暂留，意行晓到古原头。落花随水如多怨，老柳因风不奈愁。鹃声作意归何许，蝶梦无凭觉即休。林叟相逢俱一笑，都缘彼此是同流。
春感
作者：释文珦
朝代：宋

一年春色已摧残，水满陂塘草树寒。
转觉归愁消不得，杜鹃声裏泪阑干。
春感
作者：释文珦
朝代：宋

一年春色已摧残，水满陂塘草树寒。转觉归愁消不得，杜鹃声里泪阑干。
春日
作者：释文珦
朝代：宋

春泉青似淀，春嶂碧于螺。远近随吾意，芒鞋幽兴多。人生行乐尔，富贵复如何。难与时人道，风前独放歌。
春日
作者：释文珦
朝代：宋

春泉青似淀，春嶂碧于螺。
远近随吾意，芒鞋幽兴多。
人生行乐尔，富贵復如何。
难与时人道，风前独放歌。
春日吟
作者：释文珦
朝代：宋
体裁：古风

春山青，春水绿，野鸟啼春声续续。提壶劝我饮，杜鹃劝我归。吾归不待劝，吾贫无酒资。之二虫，不吾知，徒尔为。
春日怀人
作者：释文珦
朝代：宋
体裁：五言律诗

林岭春云满，陂湖春水多。旧乡书不到，久客意如何。老去长牢落，悲来一啸歌。故人今在否，相忆梦青萝。
春日病起
作者：释文珦
朝代：宋
体裁：五言律诗

暮景交朋尽，何人问死生。卧于蜗室底，看得鹊巢成。缘绝门常静，心空疾渐平。又思扶杖出，溪上听泉声。
春日野外
作者：释文珦
朝代：宋
体裁：七言绝句

春波荡瀁满方塘，春草无名各自长。沙际渔翁偏自在，醉抛蓑笠卧斜阳。
春日野步
作者：释文珦
朝代：宋
体裁：五言律诗

春色在筇履，山前山后行。野花随处发，林鸟百般声。幽径遥通寺，清流可濯缨。村翁忽相值，又得尽閒情。
春晓寻山家
作者：释文珦
朝代：宋

石涧寒流不尽，茅檐宿雨初晴。
幽客眠云未起，四山鸟咔春声。
春晓寻山家
作者：释文珦
朝代：宋

石涧寒流不尽，茅檐宿雨初晴。幽客眠云未起，四山鸟哢春声。
春晓寻山家
作者：释文珦
朝代：宋

石涧寒流不尽，茅檐宿雨初晴。
幽客眠云未起，四时鸟弄春声。
春晚
作者：释文珦
朝代：宋
体裁：七言绝句

黄鸟声中春意深，百花如梦已消沉。午窗睡觉心无事，行过溪南看绿阴。
春江夜泛
作者：释文珦
朝代：宋

江月照扬舲，乘风过万汀。
素光流远汉，高浪湿寒星。
客恨消长笛，閒身渺一苹。
到京天未曙，隠隠越山青。
春江夜泛
作者：释文珦
朝代：宋

江月照扬舲，乘风过万汀。素光流远汉，高浪湿寒星。客恨消长笛，閒身渺一蘋。到京天未曙，隐隐越山青。
春游
作者：释文珦
朝代：宋

风和宿雨晴，幽屦出柴荆。好鸟各相语，野花如有情。心閒何用隐，身健岂须名。今日不行乐，真成孤此生。
春游
作者：释文珦
朝代：宋

风和宿雨晴，幽屦出柴荆。
好鸟各相语，野花如有情。
心閒何用隠，身健岂须名。
今日不行乐，真成孤此生。
春草
作者：释文珦
朝代：宋
体裁：七言律诗

菶菶萋萋绿渐滋，昔人辞意足堪推。由来南浦伤离日，不似西堂得句时。行旅独看空感慨，池塘关梦自神奇。吾虽万事皆慵懒，春草生时亦有诗。
春谷
作者：释文珦
朝代：宋

春谷行难尽，鷄声忽一家。
溪流随雨涨，崖树受风斜。
竹地偏生菌，桐阴正养茶。
老翁年八十，不识有纷华。
春谷
作者：释文珦
朝代：宋

春谷行难尽，鸡声忽一家。溪流随雨涨，崖树受风斜。竹地偏生菌，桐阴正养茶。老翁年八十，不识有纷华。
昨夜
作者：释文珦
朝代：宋
体裁：七言绝句

昨夜三更风作恶，堕林橡栗如飞雹。山童清晓问禅翁，翁在定中都不觉。
昨日出城南行
作者：释文珦
朝代：宋

昨日出城南，战阵如云屯。兵刃欲相接，杀气方腾掀。黄尘塞天地，日月为之昏。壮士仗忠义，不忘丧其元。奋然为前驱，誓报明主恩。卒伍皆贾勇，翕合无异言。唯欲纾祸难，岂辞属櫜鞬。元戎既启行，旌旆交缤翻。谓当奏凯还，受爵效屏藩。众寡力不侔，傍复乏外援。战久俄败衄，靡闻钲鼓喧。军中纪律严，致死无敢奔。全师同陷没，千万无一存。肢体膏草莽，血流成川源。国虽加恤典，莫能返其魂。白骨蔽四野，鬼哭多烦冤。怀哉唐虞君，大德罔亏骞。垂衣成至治，万国皆晏然。齐威虽霸主，亦赖仲父贤。九合不以兵，仲尼所称传。兵乃不祥器，圣贤尝戒旃。人苟服其仁，斯亦何用焉。
昨日出城南行
作者：释文珦
朝代：宋

昨日出城南，战阵如云屯。
兵刃欲相接，杀气方腾掀。
黄尘塞天地，日月为之昏。
壮士仗忠义，不忘丧其元。
奋然为前驱，誓报明主恩。
卒伍皆贾勇，翕合无异言。
唯欲纾祸难，岂辞属櫜鞬。
元戎既启行，旌旆交缤翻。
谓当奏凯还，受爵效屏藩。
众寡力不侔，傍復乏外援。
战久俄败衂，靡闻钲皷喧。
军中纪律严，致死无敢奔。
全师同陷没，千万无一存。
肢体膏草莽，血流成川源。
国虽加恤典，莫能返其魂。
白骨蔽四野，鬼哭多烦冤。
怀哉唐虞君，大德罔亏骞。
垂衣成至治，万国皆晏然。
齐威虽霸主，亦頼仲父贤。
九合不以兵，仲尼所称传。
兵乃不祥器，圣贤尝戒旃。
人苟服其仁，斯亦何用焉。
昨日出城南行
作者：释文珦
朝代：宋

昨日出城南，战阵如云屯。
兵刃欲相接，杀气方腾掀。
黄尘塞天地，日月为之昏。
壮士仗忠义，不忘丧其元。
奋然为前驱，誓报明主恩。
卒伍皆贾勇，翕合无异言。
唯欲纾祸难，岂辞职属橐鞬。
元戎既启行，旌旆交缤繙。
谓当奏凯还，受爵效屏藩。
众寡力不侔，傍复乏外援。
战久俄败衂，靡闻钲鼓喧。
军中纪律严，致死无敢奔。
全理由同陷没，千万无一存。
肢体膏草莽，血流成川源。
国虽加恤典，莫能返其魂。
白骨蔽四野，鬼哭多烦冤。
怀哉唐虞君，大德罔亏骞。
垂衣成至治，万国皆晏然。
齐威虽霸主，亦赖仲父贤。
九合不以兵，仲尼所称传。
兵乃不祥器，圣贤尝戒旃。
人苟服其仁，斯亦何用焉。
晓别故人
作者：释文珦
朝代：宋
体裁：五言律诗

别日不易数，相逢多故情。为吾留一宿，同子话三生。月印秋灯白，霜添夜气清。晨钟缘底事，还又动离声。
晓坐
作者：释文珦
朝代：宋
体裁：古风

梦破不成寐，茅斋坐清晓。他山已击钟，独树初啼鸟。四体既调柔，众境亦深窈。素书未终轴，朝光射林杪。任性无外求，一静万缘了。何事尘中人，百年徒扰扰。
晓林日融叶霜滴沥如涕泣
作者：释文珦
朝代：宋

槁叶殊可怜，寒风吹女急。天复雨严霜，恐女难自立。零落归草莽，晚悟嗟何及。朝阳达机兆，为女增泫泣。
晓林日融叶霜滴沥如涕泣
作者：释文珦
朝代：宋

槁叶殊可怜，寒风吹女急。
天復雨严霜，恐女难自立。
零落归草莽，晚悟嗟何及。
朝阳达机兆，为女增泫泣。
晓步十韵示山友
作者：释文珦
朝代：宋

隐居绝他营，晓步缘涧壑。水深鱼影閒，林密鸟声乐。晴空极清明，孤云何住著。原穷得危磴，路转见横彴。啸响空谷传，吟情古灵觉。所遇皆隐沦，论心遗厚薄。在山无小草，忘世胜大药。馀生岂须计，此兴谅非错。其适在閒旷，何用嫌落魄。书此以告君，狂言君勿噱。
晓步十韵示山友
作者：释文珦
朝代：宋

隠居绝他营，晓步缘涧壑。
水深鱼影閒，林密鸟声乐。
晴空极清明，孤云何住着。
原穷得危磴，路转见横彴。
啸响空谷传，吟情古灵觉。
所遇皆隠沦，论心遗厚薄。
在山无小草，忘世胜大药。
余生岂须计，此兴谅非错。
其适在閒旷，何用嫌落魄。
书此以告君，狂言君勿噱。
晓行
作者：释文珦
朝代：宋
体裁：五言绝句

寒鸡误客行，踯躅犯霜露。冰冻不生潮，娥江夜难渡。
晓钟
作者：释文珦
朝代：宋

梦觉风吹雨脚断，庵西斜月透疎松。
披衣起坐不成寐，细听四山鸣晓钟。
晓钟
作者：释文珦
朝代：宋

梦觉风吹雨脚断，庵西斜月透疏松。披衣起坐不成寐，细听四山鸣晓钟。
晚
作者：释文珦
朝代：宋

暝色生前浦，日沉西岭树。隐约有孤僧，远入深云去。残阳下西岑，暝色起平坂。林下一僧归，钟声烟际远。
晚·其一
作者：释文珦
朝代：宋

暝色生前浦，日沉西岭树。隐约有孤僧，远入深云去。
晚·其一
作者：释文珦
朝代：宋

暝色生前浦，日沉西岭树。
隠约有孤僧，远入深云去。
晚·其二
作者：释文珦
朝代：宋
体裁：五言绝句

残阳下西岑，暝色起平坂。林下一僧归，钟声烟际远。
晚宿山寺
作者：释文珦
朝代：宋
体裁：古风

日晚投山寺，萧然异人境。石房云气深，苔阶雨声冷。心清不成寐，篝灯对孤影。清猿亦可人，长啸西南顶。
晚归
作者：释文珦
朝代：宋

乔林瑟瑟起阴风，夜色归山不辨重。唯有隐庐偏易认，石楼灯火最深峰。
晚归
作者：释文珦
朝代：宋

乔林瑟瑟起阴风，夜色归山不辨重。
唯有隠庐偏易认，石楼灯火最深峰。
晚春
作者：释文珦
朝代：宋
体裁：七言绝句

游人只道花时好，老子心偏爱晚春。万紫千红都谢了，绿阴时见采桑人。
晚春遣兴
作者：释文珦
朝代：宋

始听邻屋响秋砧，独住閒房春又深。遍地繁花非故色，一窗凉叶是新阴。仓庚谩得东君意，杜宇偏伤远客心。节物相催身易老，临风时复动悲吟。
晚春遣兴
作者：释文珦
朝代：宋

始听邻屋响秋碪，独住閒房春又深。
徧地繁花非故色，一窗凉叶是新阴。
仓庚谩得东君意，杜宇偏伤远客心。
节物相催身易老，临风时復动悲吟。
晚步
作者：释文珦
朝代：宋

晚策信所往，幽怀那可穷。孤村流水外，古木乱山中。雨过天容净，风收地籁空。淡烟归独鸟，深涧饮长虹。日下青峰表，潮生沧海东。光吞群象没，气混百川雄。㭬杙知樵子，乘舟识钓翁。閒身天与健，萧散复谁同。
晚步
作者：释文珦
朝代：宋

晚策信所往，幽怀那可穷。
孤村流水外，古木乱山中。
雨过天容浄，风收地籁空。
淡烟归独鸟，深涧饮长虹。
日下青峰表，潮生沧海东。
光吞羣象没，气混百川雄。
㭬杙知樵子，乘舟识钓翁。
閒身天与健，萧散復谁同。
晚步
作者：释文珦
朝代：宋

秋色徧西原，行吟野兴存。
坂田通堰熟，溪水度滩喧。
宿鸟分投树，归牛各认村。
幽居乘夜返，松月在衡门。
晚步
作者：释文珦
朝代：宋

秋色遍西原，行吟野兴存。坂田通堰熟，溪水度滩喧。宿鸟分投树，归牛各认村。幽居乘夜返，松月在衡门。
晚步
作者：释文珦
朝代：宋
体裁：七言律诗

竹杖芒鞋晚步迟，为贪山水有清晖。栖鸦已带残阳去，牧竖遥穿薄霭归。可保禅身终放浪，从教尘世各脂韦。閒中自有无穷乐，敢道麻衣胜锦衣。
晚泊
作者：释文珦
朝代：宋
体裁：五言绝句

烟生浦欲无，日暮潮初落。客帆何处来，又近垂杨泊。
晚秋游兴
作者：释文珦
朝代：宋

余英山中枫叶赤，龟溪溪上苹花白。
野翁杖屦往来频，为爱溪山好秋色。
白叟虬髯眼深碧，邂逅相欢坐苔石。
语终长啸归青壁，恐是云深避秦客。
斯人再见虽难期，忘机亦有渔樵席。
藉草班荆相尔汝，无主无宾心自适。
沙鸥飞度夕阳间，烟外遥闻一声笛。
晚秋游兴
作者：释文珦
朝代：宋

馀英山中枫叶赤，龟溪溪上蘋花白。野翁杖屦往来频，为爱溪山好秋色。白叟虬髯眼深碧，邂逅相欢坐苔石。语终长啸归青壁，恐是云深避秦客。斯人再见虽难期，忘机亦有渔樵席。藉草班荆相尔汝，无主无宾心自适。沙鸥飞度夕阳间，烟外遥闻一声笛。
晚秋野外
作者：释文珦
朝代：宋

隔岸茅茨低小，临溪草径横斜。
杨柳已无余叶，芙蓉尚有残花。
晚秋野外
作者：释文珦
朝代：宋

隔岸茅茨低小，临溪草径横斜。杨柳已无馀叶，芙蓉尚有残花。
晚秋閒步
作者：释文珦
朝代：宋

晚来閒步阅秋光，田上人家尽涤场。远浦寒波浮雁鹜，荒山落日下牛羊。客鬓已非当日黑，菊花空似去年黄。因听翁媪言音异，又复令人忆故乡。
晚秋閒步
作者：释文珦
朝代：宋

晚来閒步阅秋光，田上人家尽涤场。
远浦寒波浮鴈鹜，荒山落日下牛羊。
客鬓已非当日黑，菊花空似去年黄。
因听翁媪言音异，又復令人忆故乡。
晨兴
作者：释文珦
朝代：宋
体裁：古风

晨兴启蓬户，当面来清风。初日丽乔林，光影尤玲珑。悠然与心会，物物皆冲融。得丧岂吾事，此道足自终。
晨步
作者：释文珦
朝代：宋

茅堂清漱罢，随意涉西陵。茅屋冰千柱，高峰雪一棱。水浑潮已长，霞淡日初升。更欲过前浦，渔舟唤不应。
晨步
作者：释文珦
朝代：宋

茅堂清潄罢，随意涉西陵。
茅屋冰千柱，高峰雪一棱。
水浑潮已长，霞淡日初昇。
更欲过前浦，渔舟唤不譍。
暑夜步月
作者：释文珦
朝代：宋

畏暑不复眠，空阶踏凉月。冰轮了无翳，明可数毛发。夜久肝肺清，如咽太古雪。拟换飞仙人，乘鸾上寥泬。
暑夜步月
作者：释文珦
朝代：宋

畏暑不復眠，空阶踏凉月。
冰轮了无翳，明可数毛髮。
夜久肝肺清，如嚥太古雪。
拟换飞仙人，乘鸾上寥泬。
暮春书怀
作者：释文珦
朝代：宋

青春还又暮，草树各相高。细雨啼姑恶，微风飞伯劳。壮怀消白发，隐迹寄玄袍。万事何须计，人生各有遭。
暮春书怀
作者：释文珦
朝代：宋

青春还又暮，草树各相高。
细雨啼姑恶，微风飞伯劳。
壮怀消白髮，隐迹寄玄袍。
万事何须计，人生各有遭。
曝背
作者：释文珦
朝代：宋

老知身是患，万事不关心。
曝背茅檐下，孤猨时一吟。
白云同去住，青壁共幽深。
小岭尤堪隠，难寻支道林。
曝背
作者：释文珦
朝代：宋

老知身是患，万事不关心。曝背茅檐下，孤猿时一吟。白云同去住，青壁共幽深。小岭尤堪隐，难寻支道林。
曲木咏
作者：释文珦
朝代：宋
体裁：五言律诗

拥肿仍卷曲，知经几度春。斯能无用者，绝似养生人。傥曰堪绳墨，安能逭斧斤。良材有何好，祇以自灾身。
曹娥庙
作者：释文珦
朝代：宋

坟柏起阴风，舟行谒祭同。
乡人今变俗，孝女旧沈躬。
名寄长江远，神还野庙空。
尚余黄绢字，零落断碑中。
曹娥庙
作者：释文珦
朝代：宋

坟柏起阴风，舟行谒祭同。乡人今变俗，孝女旧沈躬。名寄长江远，神还野庙空。尚馀黄绢字，零落断碑中。
月下吟
作者：释文珦
朝代：宋
体裁：古风

炎宵喜见月，对月还伤神。视彼清凉月，感吾梦幻身。月色镇长在，身将化为尘。月照今人尽，还照后来人。今人后人自归土，此月光辉弥万古。了知身幻不坚牢，富贵功名何足取。
月夜听琴歌
作者：释文珦
朝代：宋

石床定起夜方中，为豁幽兴开房栊。吴天洁净无云踪，万里一色磨青铜。明月皎皎行虚空，穿松透竹光玲珑。猛虎忽啸茅屋东，林树叶叶皆生风。壮哉宿客清溪翁，对月与我调丝桐。不拘商羽徵角宫，五音迭奏意无穷。希声一一关天聪，天神下假山鬼从。玄鹤抃舞节奏同，延颈舒翼多仪容。尝闻雅乐与政通，乃知此语非颛蒙。更漏欲彻曲未终，西邻忽打五鼓钟。溪翁忆著溪头蓬，抱琴归去还匆匆。愿翁重来勿弃侬，侬欲共尔论心胸。
月夜听琴歌
作者：释文珦
朝代：宋

石床定起夜方中，为豁幽兴开房栊。
吴天洁凈无云踪，万里一色磨青铜。
明月皎皎行虚空，穿松透竹光玲珑。
猛虎忽啸茅屋东，林树叶叶皆生风。
壮哉宿客清溪翁，对月与我调丝桐。
不拘商羽征角宫，五音迭奏意无穷。
希声一一关天聪，天神下假山鬼从。
玄鹤抃舞节奏同，延颈舒翼多仪容。
尝闻雅乐与政通，乃知此语非颛蒙。
更漏欲彻曲未终，西邻忽打五鼓钟。
溪翁忆着溪头蓬，抱琴归去还怱怱。
愿翁重来勿弃侬，侬欲共尔论心胸。
月蚀
作者：释文珦
朝代：宋
体裁：五言绝句

酷哉虾蟆精，食月食之既。天地皆幽昏，使我增永忾。
有客
作者：释文珦
朝代：宋

有客老柴荆，终辞世上名。
因贫诸事省，无位一身轻。
水月通禅意，山云寄野情。
草衣兼木食，亦足了余生。
有客
作者：释文珦
朝代：宋

有客老柴荆，终辞世上名。因贫诸事省，无位一身轻。水月通禅意，山云寄野情。草衣兼木食，亦足了馀生。
有美一人行
作者：释文珦
朝代：宋

有美一人闲且都，天然自与常人殊。奔逸绝尘遗步趋，宛在大海之东隅。珠宫贝阙非凡居，鲛绡被体云霞裾。朝乘一鹤暮双凫，往来圆峤仍方壶。所交皆古真仙徒，赤松羡门及麻姑。共论妙道得道枢，天地万物指马如。人间岁月良易徂，别来眼暗齿发疏。山可泐兮海可枯，相思之念无时无。示好亦有明月珠，藏之怀袖不敢沽。屡欲致之乏飞鱼，侧身东望空踌躇。
有美一人行
作者：释文珦
朝代：宋

有美一人闲且都，天然自与常人殊。
奔逸绝尘遗步趋，宛在大海之东隅。
珠宫贝阙非凡居，鲛绡被体云霞裾。
朝乘一鹤暮双鳬，往来圆峤仍方壶。
所交皆古真仙徒，赤松羡门及麻姑。
共论妙道得道枢，天地万物指马如。
人间岁月良易徂，别来眼暗齿髮疎。
山可泐兮海可枯，相思之念无时无。
示好亦有明月珠，藏之怀袖不敢沽。
屡欲致之乏飞鱼，侧身东望空踌躇。
有适
作者：释文珦
朝代：宋

破屋无兄弟，拙者所栖息。
衡门未尝启，声利讵能迫。
资身不求备，百事遂省力。
粪埽皆可衣，草木皆可食。
春来有余暇，手种豆一席。
秋深叶黄陨，霜荚渐开拆。
收归篱落间，早晚自剥击。
藏之于瓶罂，粒粒堪爱惜。
穷冬火鑪头，时唤山猿吃。
猿去吾亦眠，岩房愈幽寂。
口诵寒山诗，头枕麻衣易。
于以陶性情，终然远忧责。
颇谓贫非病，更觉损胜益。
与其称楩柟，未若作樗栎。
傍人莫相问，老子方有适。
有适
作者：释文珦
朝代：宋

破屋无兄弟，拙者所栖息。衡门未尝启，声利讵能迫。资身不求备，百事遂省力。粪埽皆可衣，草木皆可食。春来有馀暇，手种豆一席。秋深叶黄陨，霜荚渐开拆。收归篱落间，早晚自剥击。藏之于瓶罂，粒粒堪爱惜。穷冬火炉头，时唤山猿吃。猿去吾亦眠，岩房愈幽寂。口诵寒山诗，头枕麻衣易。于以陶性情，终然远忧责。颇谓贫非病，更觉损胜益。与其称楩楠，未若作樗栎。傍人莫相问，老子方有适。
朝采卷耳行
作者：释文珦
朝代：宋
体裁：四言诗

朝采卷耳，于陵于冈。取叶存根，以备酒浆。嗟我怀人，在彼遐方。闵其勤劳，寤寐弗忘。念得送我，置尔之傍。所愿莫遂，徘徊彷徨。凤游四海，亦思其凰。毋以道远，而易中肠。好鸟和鸣，其飞颉颃。感物增忧，泣涕沾裳。
朱静佳挽词
作者：释文珦
朝代：宋

诗有盛唐风，人称一代雄。朱弦终自直，白简岂能公。官到升朝止，身随过电空。伤心千里马，力尽畏涂中。
朱静佳挽词
作者：释文珦
朝代：宋

诗有盛唐风，人称一代雄。
朱絃终自直，白简岂能公。
官到升朝止，身随过电空。
伤心千里马，力尽畏涂中。
朽质
作者：释文珦
朝代：宋

朽质任浮沉，都无住着心。
未凴三窟兔，得似九皋禽。
煮石清泉洁，眠云翠壁深。
生来有诗癖，老去亦忘吟。
朽质
作者：释文珦
朝代：宋

朽质任浮沉，都无住著心。未凭三窟兔，得似九皋禽。煮石清泉洁，眠云翠壁深。生来有诗癖，老去亦忘吟。
村行与田翁语
作者：释文珦
朝代：宋
体裁：七言绝句

门对荒陂柳半遮，老翁留客坐枯槎。自言雨足好苗色，犹恐风多损稻花。
村行即事
作者：释文珦
朝代：宋
体裁：七言律诗

客中颇觉身无事，徐步西村引兴长。茅舍竹篱分向背，麦畦麻棱间青黄。少妇乘时方煮茧，老翁择日又移秧。农家满眼皆生意，应是无心出此乡。
杜宇朝夕啼客舍檐树间
作者：释文珦
朝代：宋
体裁：古风

杜宇蜀帝魂，啼时吻流血。知有思归人，日夜啼不绝。吾归渺无期，汝啼岂易说。故宫春草深，高堂满簪雪。
杜鹃
作者：释文珦
朝代：宋
体裁：七言绝句

游魂变化事无涯，吴蜀相望万里赊。回首故宫归不得，声声啼血染山花。
松屋
作者：释文珦
朝代：宋

试问青松若个栽，僧门祇向树边开。月明定有仙人过，露滴频闻野鹤回。千岁老根成虎魄，几寻枯干裹莓苔。住来自得清虚味，不管流光白发催。
松屋
作者：释文珦
朝代：宋

试问青松若箇栽，僧门祇向树边开。
月明定有仙人过，露滴频闻野鹤回。
千岁老根成虎魄，几寻枯干裹莓苔。
住来自得清虚味，不管流光白髮催。
松竹堂
作者：释文珦
朝代：宋
体裁：古风

玉立诸君子，苍髯十八公。有此岁寒质，胡能媚东风。勿堕长房术，勿受秦皇封。深期老此堂，长与幽人同。
松竹间
作者：释文珦
朝代：宋
体裁：五言律诗

瘦竹老松间，閒房仅容膝。栖迟非一朝，谢遣用三术。泉落双涧清，云消众山出。谁能强予迁，爱此成痼疾。
林卧
作者：释文珦
朝代：宋

林卧岁月久，閒襟颇孤清。
静中观庶类，因之感予情。
木伐以其材，膏煎以其明。
兽槛以狡彯，禽笼以音声。
人苟矜智虑，自械伤神形。
纵使功业崇，或受鼎镬烹。
今古无不然，念之殊可惊。
世用常致患，时弃乃全生。
所以箕颍客，翛然竟遗名。
吾幸拙而愚，冀可终余龄。
林卧
作者：释文珦
朝代：宋

林卧岁月久，閒襟颇孤清。静中观庶类，因之感予情。木伐以其材，膏煎以其明。兽槛以狡彯，禽笼以音声。人苟矜智虑，自械伤神形。纵使功业崇，或受鼎镬烹。今古无不然，念之殊可惊。世用常致患，时弃乃全生。所以箕颍客，翛然竟遗名。吾幸拙而愚，冀可终馀龄。
林和靖孤山旧隐
作者：释文珦
朝代：宋

抱璞肯自剖，藏之在深椟。嗟彼荆山人，不能卫其足。生先有良贵，那爱分□禄。閒居五十年，祗著山人服。华衮有何好，此服安且燠。童鹤亦清真，梅边伴幽独。身后无子孙，高风许谁续。疏澹水边萤，飞来照吟屋。
林和靖孤山旧隠
作者：释文珦
朝代：宋

抱璞肯自剖，藏之在深椟。
嗟彼荆山人，不能卫其足。
生先有良贵，那爱分□禄。
閒居五十年，祗着山人服。
华衮有何好，此服安且燠。
童鹤亦清真，梅边伴幽独。
身后无子孙，高风许谁续。
疎澹水边萤，飞来照吟屋。
枯树谣
作者：释文珦
朝代：宋
体裁：古风

高木引修藤，藤束树身死。慎莫进小人，终当负君子。君子思报德，小人易忘恩。所与苟非类，反为祸之元。诚能远小人，终身乃无患。世莫轻斯言，亦足以为谏。
枯鱼过河泣
作者：释文珦
朝代：宋
体裁：古风

为鱼当深潜，深潜身可肥。勿以风涛便，踊跃图奋飞。风涛或遽止，处陆胡能归。汝骸既已腊，泣河计还非。生荣与死辱，二者相因依。富贵而亢极，后患亦岂微。功成泛五湖，鸱夷独知几。
柔桑
作者：释文珦
朝代：宋
体裁：五言绝句

野岸多柔桑，春风长新绿。叶叶是罗纨，不同凡草木。
柘溪道中
作者：释文珦
朝代：宋
体裁：五言律诗

荒烟迷小市，细雨隔遥津。麦浪农畴晚，桐花客路春。几番时序换，两鬓雪霜新。唯有溪边鹭，相看似故人。
柳下吟
作者：释文珦
朝代：宋

妸娜绿杨阴，深于夏屋深。
居来身自在，胜与俗浮沉。
坐暑堪忘箑，乘风或散襟。
清閒消不尽，乞与野鶑吟。
柳下吟
作者：释文珦
朝代：宋

娿娜绿杨阴，深于夏屋深。居来身自在，胜与俗浮沉。坐暑堪忘箑，乘风或散襟。清閒消不尽，乞与野莺吟。
柳花
作者：释文珦
朝代：宋
体裁：七言绝句

岸柳飞花老却春，风前何事巧随人。都缘漂荡无归处，全似天涯倦客身。
柳言
作者：释文珦
朝代：宋

彭泽门前閒草木，丝丝那向路傍生。便教系得春风住，也与时人管送迎。
柳言
作者：释文珦
朝代：宋

彭泽门前閒草木，丝丝那向路傍生。
便教繫得春风住，也与时人管送迎。
柴门
作者：释文珦
朝代：宋

柴门虽设不曾关，时有忘机客往还。
风送钓舟来北渚，雨催樵子下西山。
生前富贵何劳美，身后声名亦是閒。
万虑消除心自在，从教人道我疎顽。
柴门
作者：释文珦
朝代：宋

柴门虽设不曾关，时有忘机客往还。风送钓舟来北渚，雨催樵子下西山。生前富贵何劳美，身后声名亦是閒。万虑消除心自在，从教人道我疏顽。
栖云楼
作者：释文珦
朝代：宋
体裁：古风

白云自悠然，幽人此栖息。去留果何心，变化了无迹。俗客不曾来，沙鸥尽相识。何处动吟情，渔村数声笛。
栖迟
作者：释文珦
朝代：宋
体裁：古风

栖迟严壑间，所尚不同俗。窗下列芳兰，门前艺修竹。崖屋夏中寒，石田秋后熟。委质于自然，陶然意常足。
桂堂吟
作者：释文珦
朝代：宋
体裁：古风

团团老桂阴，缥缈见云栋。西风吹古芗，熏破幽人梦。梦破叶间清露滴，明月满空秋一色，便跨银蟾上穹碧。
桂感
作者：释文珦
朝代：宋
体裁：古风

桂非桃李俦，露冷花始拆。馨香枝可取，欲以寄嘉客。道远莫能致，徘徊终日夕。别情因物感，千里未尝隔。
桐州先师塔
作者：释文珦
朝代：宋
体裁：五言律诗

耿介绝依凭，清虚尚饮冰。悟明中观论，度越小乘僧。梦已三生破，神应九品升。法门谁得髓，石塔冷孤灯。
桐庐县
作者：释文珦
朝代：宋

潇洒桐庐县，名闻汉代余。
民风尚耕钓，土物富薪蔬。
江水连衢港，云山带越墟。
终期置茅屋，邻近钓台居。
桐庐县
作者：释文珦
朝代：宋

潇洒桐庐县，名闻汉代馀。民风尚耕钓，土物富薪蔬。江水连衢港，云山带越墟。终期置茅屋，邻近钓台居。
桐溪
作者：释文珦
朝代：宋
体裁：古风

修梧散瑶碧，溪水涵清漪。凡翼毋饮栖，凤鸟当来仪。山人以自鸣，俗士安能知。陵谷可变迁，此志当勿移。
梅友
作者：释文珦
朝代：宋
体裁：古风

梅有岁寒姿，桃李非其偶。冰雪见凌厉，斯固梅之守。伊人清且妍，是曰梅之友。臭味得所同，不在金兰后。溪烟陇月间，幽期未尝负。中路勿弃捐，友道贵长久。
梅柟
作者：释文珦
朝代：宋

梅柟三四树，手种近岩房。
始见条抽绿，俄惊叶陨黄。
物情殊易变，身世岂能常。
且尽修心法，休传却死方。
梅楠
作者：释文珦
朝代：宋

梅楠三四树，手种近岩房。始见条抽绿，俄惊叶陨黄。物情殊易变，身世岂能常。且尽修心法，休传却死方。
梅花
作者：释文珦
朝代：宋

梅如姑射仙，桃李终难并。雪底暗传香，泉边孤照影。清声闻丽谯，至味入钟鼎。爱者虽繁多，知名独和靖。隐显不同功，因之发深省。
梅花
作者：释文珦
朝代：宋

梅如姑射仙，桃李终难并。
雪底暗传香，泉边孤照影。
清声闻丽谯，至味入钟鼎。
爱者虽繁多，知名独和靖。
隠显不同功，因之发深省。
梅花
作者：释文珦
朝代：宋

梅花如隐人，不与群芳竞。别坞春风多，寒流照清影。
梅花
作者：释文珦
朝代：宋

梅花如隠人，不与羣芳竞。
别坞春风多，寒流照清影。
梅雨
作者：释文珦
朝代：宋

梅雨无时下，霖淫一月余。
重阴迷早晚，常课废经书。
衣润无由曝，园荒亦欠锄。
尧天舜日远，怀抱若为舒。
梅雨
作者：释文珦
朝代：宋

梅雨无时下，霖淫一月馀。重阴迷早晚，常课废经书。衣润无由曝，园荒亦欠锄。尧天舜日远，怀抱若为舒。
梦中作
作者：释文珦
朝代：宋
体裁：古风

弃置何足忧，贫贱元非病。山边水边行，颇适幽人情。柴门绝轮鞅，苍苔满修径。忽听渔者歌，还动江湖兴。
梦回
作者：释文珦
朝代：宋
体裁：七言绝句

梦回四壁无人语，高树萧萧似有风。独起绕池行数匝，万山擎雪月明中。
梦觉
作者：释文珦
朝代：宋

七十五声更漏，一千余里乡心。
梦裏分明归去，觉来无处追寻。
梦觉
作者：释文珦
朝代：宋

七十五声更漏，一千馀里乡心。梦里分明归去，觉来无处追寻。
梦觉
作者：释文珦
朝代：宋
体裁：七言绝句

岞崿东边旧草堂，久抛日日费思量。梦中分晓曾归去，觉后身仍在异乡。
梦觉吟
作者：释文珦
朝代：宋

百年如大梦，梦裏几纷驰。
觉后识为梦，梦时曾未知。
吾生今已觉，不记梦中时。
在梦人无限，昏昏信可悲。
梦觉吟
作者：释文珦
朝代：宋

百年如大梦，梦里几纷驰。觉后识为梦，梦时曾未知。吾生今已觉，不记梦中时。在梦人无限，昏昏信可悲。
梦觉辞
作者：释文珦
朝代：宋
体裁：古风

霜月何皎皎，寒风更凄凄。气候感微虫，终夜常悲啼。游子当此时，能不念故栖。念久结为梦，远过横塘西。此梦亦良劳，屡涉山谷溪。宛然见亲友，笑语相招携。觉来仍在旅，乡远人乖暌。浮生等如梦，短长不须稽。
楼头钟
作者：释文珦
朝代：宋
体裁：古风

晨钟唤日出，夕钟号月升。两曜如辘轳，递转不曾停。人生于其间，谁能驻颓龄。楼头钟声催人入黄土，长生之学虚荒诞幻无可冯。君不见嬴政入海采灵药，回舟翻作鲍鱼腥。
樗散
作者：释文珦
朝代：宋
体裁：古风

樗散不任用，居然老空林。柴门绝车马，径草三尺深。静对西山云，颇觉谐素心。此外非所知，谁言有华簪。
樗栎
作者：释文珦
朝代：宋
体裁：五言律诗

樗栎非时用，悠悠任散材。自归孤嶂下，已是十年来。世虑消除尽，閒门少得开。相过但清话，懒不置茶杯。
樵隐
作者：释文珦
朝代：宋

归隐青山岁月多，定知无意出烟萝。樵风自是仙家事，更莫看棋烂斧柯。
樵隠
作者：释文珦
朝代：宋

归隠青山岁月多，定知无意出烟萝。
樵风自是仙家事，更莫看棋烂斧柯。
次教西岑见贻韵
作者：释文珦
朝代：宋

宴山山裏白头翁，室空亦復无山童。
往来山月几圆缺，入山未聋今已聋。
柴门反关不容叫，翁欲养蒙仍养浩。
莫嫌翁苦恋山中，良恐出山为小草。
次教西岑见贻韵
作者：释文珦
朝代：宋

宴山山里白头翁，室空亦复无山童。往来山月几圆缺，入山未聋今已聋。柴门反关不容叫，翁欲养蒙仍养浩。莫嫌翁苦恋山中，良恐出山为小草。
欹枕
作者：释文珦
朝代：宋

彻底清闲住草堂，更无一事可商量。
时时欹枕寒窗下，静看西山白鹭行。
武康道中
作者：释文珦
朝代：宋
体裁：七言律诗

又过防风旧国西，客怀烟景两凄凄。青山环绕疑无路，白水分流尽入溪。竹外野祠荒甃缺，柳边渔户草庐低。萍蓬漂转成何事，不及林猿有定栖。
残夜清坐
作者：释文珦
朝代：宋
体裁：五言律诗

壶更犹未彻，起坐看萤流。夜气清如水，禅心淡似秋。月沉西岭树，钟动上方楼。可有昏冥者，知吾所得优。
残灯
作者：释文珦
朝代：宋

残灯闪闪青，蟋蟀怨空庭。骨老似难睡，梦寒还易醒。凄凉生倦枕，沆瀣入疏棂。起视东方白，唯馀三两星。
残灯
作者：释文珦
朝代：宋

残灯闪闪青，蟋蟀怨空庭。
骨老似难睡，梦寒还易醒。
凄凉生倦枕，沆瀣入疏櫺。
起视东方白，唯余三两星。
母子吟
作者：释文珦
朝代：宋
体裁：古风

游子行远方，慈母在高堂。砌有忘忧草，对之还断肠。母心乃如斯，子心其可忘。子心苟如母，足以感苍苍。君不见汉蔡邕，晋王祥。
水乡闻雁
作者：释文珦
朝代：宋

短景又还暮，羁愁那易禁。半生无著莫，万事任浮沉。衲敝芦花冷，炉存葑火深。云间断行雁，时复动哀吟。
水乡闻鴈
作者：释文珦
朝代：宋

短景又还暮，羁愁那易禁。
半生无着莫，万事任浮沉。
衲敝芦花冷，炉存葑火深。
云间断行鴈，时復动哀吟。
水亭写兴
作者：释文珦
朝代：宋
体裁：七言律诗

为爱幽亭枕碧流，乘閒于此对沙鸥。荷倾宿雨明珠碎，蒲飐轻风翠带柔。列岫周遭疑雉堞，断霞零落似汀洲。无人相与言清事，落日鸣蝉满树愁。
水亭舒眺
作者：释文珦
朝代：宋

秋风水上亭，独坐望郊坰。佛寺山偏好，渔家地亦腥。桑枯因抱蝎，草腐自生萤。踏月归林下，柴扉尚未扃。
水亭舒眺
作者：释文珦
朝代：宋

秋风水上亭，独坐望郊垧。
佛寺山偏好，渔家地亦腥。
桑枯因抱蝎，草腐自生萤。
踏月归林下，柴扉尚未扃。
水村即事二首
作者：释文珦
朝代：宋

祭鼓鼕鼕野庙，茅茨小小人家。水际数株榆柳，篱边几陆桑麻。草径别通村墅，柴门祇对河塍。老妇自安鸡栅，小儿解守鱼罾。
水村即事二首·其一
作者：释文珦
朝代：宋

祭鼓冬冬野庙，茅茨小小人家。
水际数株榆柳，篱边几陆桑麻。
水村即事二首·其一
作者：释文珦
朝代：宋

祭鼓鼕鼕野庙，茅茨小小人家。水际数株榆柳，篱边几陆桑麻。
水村即事二首·其二
作者：释文珦
朝代：宋

草径别通村墅，柴门祇对河塍。
老妇自安鷄栅，小儿解守鱼罾。
水村即事二首·其二
作者：释文珦
朝代：宋

草径别通村墅，柴门祇对河塍。老妇自安鸡栅，小儿解守鱼罾。
水西
作者：释文珦
朝代：宋

水西多好山，山光足娱人。一重复一掩，比比如鱼鳞。居来三十年，仙佛皆其邻。鱼鸟不忘情，朝暮长相亲。遁世乃吾性，非因来避秦。曾不事缘饰，庶事全天真。早尝知梦幻，视身若无身。无生以为乐，此乐难具陈。
水西
作者：释文珦
朝代：宋

水西多好山，山光足娱人。
一重復一掩，比比如鱼鳞。
居来三十年，仙佛皆其邻。
鱼鸟不忘情，朝暮长相亲。
遯世乃吾性，非因来避秦。
曾不事缘饰，庶事全天真。
早尝知梦幻，视身若无身。
无生以为乐，此乐难具陈。
永嘉迪古岩作亭梅竹间东阁为摘少陵天寒翠袖薄日暮倚修竹句扁曰寒倚书来索诗寄题四韵
作者：释文珦
朝代：宋

凛凛冰玉质，亭亭雪霜姿。
共此岁寒操，不与东风期。
羣芳性苦殊，道人心自知。
悠然澹相对，千载有遐思。
永嘉迪古岩作亭梅竹间东阁为摘少陵天寒翠袖薄日暮倚修竹句扁曰寒倚书来索诗寄题四韵
作者：释文珦
朝代：宋

凛凛冰玉质，亭亭雪霜姿。共此岁寒操，不与东风期。群芳性苦殊，道人心自知。悠然澹相对，千载有遐思。
永昼
作者：释文珦
朝代：宋

永昼绝将迎，禅房似水清。可曾留长物，颇以厌虚名。日正楼无影，风回树有声。吟章久不弄，今日偶然成。
永昼
作者：释文珦
朝代：宋

永昼绝将迎，禅房似水清。
可曾留长物，颇以厌虚名。
日正楼无影，风迴树有声。
吟章久不弄，今日偶然成。
江上·其一
作者：释文珦
朝代：宋

烟生浦欲无，日莫潮初落。
客帆何处来，又近垂杨泊。
江上·其二
作者：释文珦
朝代：宋
体裁：七言绝句

无柰春芳损客心，每于江上独行吟。朝朝莫莫寒潮水，不似归愁一度深。
江上与故人暂会復别
作者：释文珦
朝代：宋
体裁：五言律诗

交朋似君少，澹泊自真宗。不记何年别，翻惊此地逢。烟波涵暮景，霜露改秋容。又说天台去，天台千万峰。
江上人家
作者：释文珦
朝代：宋

江人遂生理，社瓮足新醅。
家有儿童乐，门无官吏来。
潮生渔市合，风便客帆开。
水庙迎神罢，喧喧皷笛迴。
江上人家
作者：释文珦
朝代：宋

江人遂生理，社瓮足新醅。家有儿童乐，门无官吏来。潮生渔市合，风便客帆开。水庙迎神罢，喧喧鼓笛回。
江上留滞有作
作者：释文珦
朝代：宋

寂寥谁与共，华发卧沧洲。月照空堂夕，蛩吟坏壁秋。故人稀问讯，远客易生愁。安得如沙鸟，烟波任去留。
江上留滞有作
作者：释文珦
朝代：宋

寂寥谁与共，华髮卧沧洲。
月照空堂夕，蛩吟坏壁秋。
故人稀问讯，远客易生愁。
安得如沙鸟，烟波任去留。
江头雨霁
作者：释文珦
朝代：宋
体裁：古风

雨收江路凉，徐行吊孤影。远岫夕阳明，平洲霁华静。渡头人尽归，佳趣在渔艇。渔翁不自知，醉卧风吹醒。
江山县旅夜
作者：释文珦
朝代：宋

江郎峰头云漠漠，江郎庙前风雨作。
路傍古寺不可栖，破屋残僧情味恶。
重寻野店度前林，夜寒无奈春衣薄。
惭媿主人能会意，地鑪爇火深相慰。
何似山中梦觉时，纸被蒙头听松吹。
江山县旅夜
作者：释文珦
朝代：宋

江郎峰头云漠漠，江郎庙前风雨作。路傍古寺不可栖，破屋残僧情味恶。重寻野店度前林，夜寒无奈春衣薄。惭愧主人能会意，地炉爇火深相慰。何似山中梦觉时，纸被蒙头听松吹。
江村
作者：释文珦
朝代：宋
体裁：五言律诗

古树两三株，人家四散居。草檐经雨烂，沙路过潮虚。渔罢篱悬网，耕归壁挂锄。相呼命邻叟，农隙课儿书。
江楼写望·其一
作者：释文珦
朝代：宋

危栏朝独倚，千里望中閒。
旭日穿层浪，明霞际断山。
京华襟带裏，于越有无间。
鼓枻知谁子，长歌去不还。
江楼写望·其一
作者：释文珦
朝代：宋

危栏朝独倚，千里望中閒。旭日穿层浪，明霞际断山。京华襟带里，于越有无间。鼓枻知谁子，长歌去不还。
江楼写望·其二
作者：释文珦
朝代：宋

晨登江上楼，周览竟遐目。江天渺无际，清致如可匊。初日明远峰，微烟消广麓。平波净如镜，群象印寒渌。浦溆集帆樯，长空来鹳鹜。凉风天末起，散入檐前竹。旷然适野情，谁能念幽独。手把离骚经，閒倚阑干读。灵均邈千载，遗音谅难续。沧浪在何处，思以濯吾足。
江楼写望·其二
作者：释文珦
朝代：宋

晨登江上楼，周览竟遐目。
江天渺无际，清致如可匊。
初日明远峰，微烟消广麓。
平波浄如镜，羣象印寒渌。
浦溆集帆樯，长空来鹳鹜。
凉风天末起，散入檐前竹。
旷然适野情，谁能念幽独。
手把离骚经，閒倚阑干读。
灵均邈千载，遗音谅难续。
沧浪在何处，思以濯吾足。
江楼闲望怀关内亲知
作者：释文珦
朝代：宋
体裁：七言律诗

摇落江天欲尽秋，远鸿高送一行愁。音书寂绝秦云外，身世蹉跎楚水头。年貌暗随黄叶去，时情深付碧波流。风凄日冷湖光晚，驻目寒空独倚楼。
江路
作者：释文珦
朝代：宋

江路何迢远，乘舟亦自劳。
篷疎霜气入，港狭水声高。
旅食无兼味，行装祇缊袍。
楫师催客起，初日上林皋。
江路
作者：释文珦
朝代：宋

江路何迢远，乘舟亦自劳。篷疏霜气入，港狭水声高。旅食无兼味，行装祇缊袍。楫师催客起，初日上林皋。
江边送人之衡阳
作者：释文珦
朝代：宋
体裁：七言绝句

二月江头送客船，丝丝杨柳散晴烟。生来未识衡阳路，安得相思有梦传。
池上
作者：释文珦
朝代：宋
体裁：七言绝句

晓来池上独凭阑，无限春愁欲诉难。最是闰年时候别，楝花开尽尚清寒。
池上别友人
作者：释文珦
朝代：宋
体裁：五言律诗

今朝携手处，高榭俯风漪。正尔俱衰暮，宁堪又别离。柳长深映马，荷弱未胜龟。它日遥相忆，还应话此时。
汤婆
作者：释文珦
朝代：宋
体裁：古风

野翁有汤婆，爱逾美淑姬。视之若彭亨，虚中而无为。冬日则饮汤，身唯一衲随。曾不涴脂粉，简洁良易资。终宵暖吾足，贞静无邪思。德音之所同，可作偕老期。誓不中道绝，若彼氓蚩蚩。作诗以遗婆，婆听当勿疑。
泊舟
作者：释文珦
朝代：宋

泊舟青林傍，日入风色莫。翩翩群鸟归，各以类相聚。我生独何为，孤立寡良遇。落落天壤间，真如惠王瓠。苦吟复谁听，直道遭时恶。齿豁眼已昏，鬒发坐成素。踯躅中夜起，沾衣苦多露。仰视天一方，繁星不知数。故乡何由返，年老忘归路。良宵苦无悰，明朝又何处。馀生但迍邅，百念空回互。感激动悲歌，邻舟还诟怒。吞声入篷底，局促似罝兔。行役古所叹，人生亦多误。
泊舟
作者：释文珦
朝代：宋

泊舟青林傍，日入风色莫。
翩翩群鸟归，各以类相聚。
我生独何为，孤立寡良遇。
落落天壤间，真如惠王瓠。
苦吟復谁听，直道遭时恶。
齿豁眼已昏，鬒髮坐成素。
踯躅中夜起，霑衣苦多露。
仰视天一方，繁星不知数。
故乡何由返，年老忘归路。
良宵苦无悰，明朝又何处。
余生但迍邅，百念空回互。
感激动悲歌，邻舟还诟怒。
吞声入篷底，局促似罝兔。
行役古所嘆，人生亦多误。
泛富春江
作者：释文珦
朝代：宋
体裁：五言律诗

梦寐羊裘客，清游乐此邦。一篙残腊雨，千古富春江。岸转青螺合，烟明白鸟双。洗除名利迹，滩濑日舂撞。
泽国幽居夏日杂题
作者：释文珦
朝代：宋

泽国无袢暑，幽居趣自长。花开殊旦暮，稻熟间青黄。急雨分塍下，微风度水凉。断除车马迹，日日听鱼桹。为得近樵渔，来寻此地居。省交长闭户，耽静欲焚书。自爱心清淡，人嫌礼貌疏。径荒从草没，衰懒不能除。
泽国幽居夏日杂题·其一
作者：释文珦
朝代：宋
体裁：五言律诗

泽国无袢暑，幽居趣自长。花开殊旦暮，稻熟间青黄。急雨分塍下，微风度水凉。断除车马迹，日日听鱼桹。
泽国幽居夏日杂题·其二
作者：释文珦
朝代：宋

为得近樵渔，来寻此地居。
省交长闭户，耽静欲焚书。
自爱心清淡，人嫌礼貌疎。
径荒从草没，衰懒不能除。
泽国幽居夏日杂题·其二
作者：释文珦
朝代：宋

为得近樵渔，来寻此地居。省交长闭户，耽静欲焚书。自爱心清淡，人嫌礼貌疏。径荒从草没，衰懒不能除。
洞霄宫
作者：释文珦
朝代：宋

山势逶迤九锁分，洞天终自异人羣。
君王在昔曾游幸，故老犹今述见闻。
瀑溅鹤衣明似雪，气蒸龙穴暗成云。
梦回髣髴鸣笙磬，定有游仙拜老君。
洞霄宫
作者：释文珦
朝代：宋

山势逶迤九锁分，洞天终自异人群。君王在昔曾游幸，故老犹今述见闻。瀑溅鹤衣明似雪，气蒸龙穴暗成云。梦回髣髴鸣笙磬，定有游仙拜老君。
浮萍寄水行
作者：释文珦
朝代：宋

浮萍寄诸水，漂流本无根。倚水以为命，然后生意蕃。女子方在室，怙恃父母恩。及其既结发，托身向他门。室家以礼合，偕老古所敦。毕力闺中事，未尝惮其烦。夙兴而夜寐，黾勉无后言。德音罔违越，生育皆充完。夫婿轻薄儿，翻覆何无端。青天起云雷，无风作涛澜。中情一朝异，弃旧淫新婚。宴尔如兄弟，视我同雠怨。非唯不见答，暴怒难具论。妃耦道遂丧，安能久自存。祇怜妾薄命，仰天每长叹。愿还念昔者，无为卒相谖。
浮萍寄水行
作者：释文珦
朝代：宋

浮萍寄诸水，漂流本无根。
倚水以为命，然后生意蕃。
女子方在室，怙恃父母恩。
及其既结髮，託身向他门。
室家以礼合，偕老古所敦。
毕力闺中事，未尝惮其烦。
夙兴而夜寐，黾勉无后言。
德音罔违越，生育皆充完。
夫壻轻薄儿，翻覆何无端。
青天起云雷，无风作涛澜。
中情一朝异，弃旧淫新婚。
宴尔如兄弟，视我同雠怨。
非唯不见答，暴怒难具论。
妃耦道遂丧，安能久自存。
祇怜妾薄命，仰天每长叹。
愿还念昔者，无为卒相谖。
深居
作者：释文珦
朝代：宋
体裁：七言绝句

千岩万壑幽深地，一钵三衣自在身。断定不行朝市路，无因犹识利名人。
深居
作者：释文珦
朝代：宋

深居在空闲，颇适静者性。门外无游尘，落叶满荒径。阳光下西垂，东岭有馀映。焚香读楞伽，唯许山鬼听。荣华不入梦，于焉谢忧责。深居三十年，禽猿尽相识。白日久知心，孤云本无迹。丈室常寂然，焚香自终夕。
深居
作者：释文珦
朝代：宋

深居谢交游，积叶任埋径。
澹然忘所营，为是疎懒性。
已达身本虚，宁忧室垂罄。
时于泉石间，信意成短咏。
于以写吾情，渔樵或相命。
一皆用其真，鲁鱼事参订。
犹不拘四声，岂復疑八病。
难入时人耳，独许山鬼听。
生来妄想绝，禅心本清浄。
断不重出山，此志寔先定。
深居
作者：释文珦
朝代：宋

深居谢交游，积叶任埋径。澹然忘所营，为是疏懒性。已达身本虚，宁忧室垂罄。时于泉石间，信意成短咏。于以写吾情，渔樵或相命。一皆用其真，鲁鱼事参订。犹不拘四声，岂复疑八病。难入时人耳，独许山鬼听。生来妄想绝，禅心本清净。断不重出山，此志寔先定。
深居
作者：释文珦
朝代：宋

湖海同流尽，深居独系匏。已全忘疏钞，亦不事推敲。水石为清供，烟霞作澹交。随行一枝锡，高挂在松梢。
深居
作者：释文珦
朝代：宋

湖海同流尽，深居独繫匏。
已全忘疏钞，亦不事推敲。
水石为清供，烟霞作澹交。
随行一枝锡，高挂在松梢。
深居·其一
作者：释文珦
朝代：宋

深居在空闲，颇适静者性。
门外无游尘，落叶满荒径。
阳光下西垂，东岭有余映。
焚香读楞伽，唯许山鬼听。
深居·其一
作者：释文珦
朝代：宋

深居在空闲，颇适静者性。门外无游尘，落叶满荒径。阳光下西垂，东岭有馀映。焚香读楞伽，唯许山鬼听。
深居·其二
作者：释文珦
朝代：宋
体裁：古风

荣华不入梦，于焉谢忧责。深居三十年，禽猿尽相识。白日久知心，孤云本无迹。丈室常寂然，焚香自终夕。
深村
作者：释文珦
朝代：宋

深村堪就隐，随处有人家。地远官无禁，年丰酒易赊。烟波藏钓艇，山雨送樵车。绝似桃源里，唯无洞口花。
深村
作者：释文珦
朝代：宋

深村堪就隠，随处有人家。
地远官无禁，年丰酒易赊。
烟波藏钓艇，山雨送樵车。
绝似桃源裏，唯无洞口花。
清明
作者：释文珦
朝代：宋
体裁：七言绝句

客路驱驰足自怜，壮怀消歇在花先。暖床寂寞听风雨，孤负清明又一年。
清游
作者：释文珦
朝代：宋

清游兴难穷，倦就苔矶坐。
为爱松风凉，不知寒日堕。
鹿下饮溪流，猨来摘山果。
我本贵无闻，何用人知我。
清游
作者：释文珦
朝代：宋

清游兴难穷，倦就苔矶坐。为爱松风凉，不知寒日堕。鹿下饮溪流，猿来摘山果。我本贵无闻，何用人知我。
清溪鹭
作者：释文珦
朝代：宋
体裁：古风

清溪双白鹭，其羽可为仪。洁白乃如此，那肯居洿池。志士慎厥身，浊世难絷羁。钟鼎或愆义，宁贱而长饥。贪夫昧所从，得养非攸宜。犹鸱啄腐鼠，此鸟能笑之。
清苕
作者：释文珦
朝代：宋

清晓泛苕滨，长歌拨棹频。
山川开霁景，草木畅余春。
野老知閒趣，沙鸥似故人。
绝胜拈麈尾，驾说弊精神。
清苕
作者：释文珦
朝代：宋

清晓泛苕滨，长歌拨棹频。山川开霁景，草木畅馀春。野老知閒趣，沙鸥似故人。绝胜拈麈尾，驾说弊精神。
渔父
作者：释文珦
朝代：宋
体裁：五言律诗

在处变名姓，往来长啸歌。一身无赋役，几口共烟波。江月垂纶下，汀云宿棹和。却应嫌渭叟，老去脱寒蓑。